hotchpotch/miracl-hf-unified huggingface dataset:
স্পিট্‌জ
স্পিট্‌জ (জার্মান ভাষা: শ্‌পিটজেন) হলো এক জাতীয় গৃহপালিত কুকুর যাদের দীর্ঘ ও ঘন সাদা পশম এবং খাঁড়া কান রয়েছে। এই জাতীয় কুকুরদের লেজ সব সময় বাঁকানো অবস্থায় তাদের পিঠের দিকে অবস্থান করে অথবা আঁকুচিতভাবে ঝুলে থাকে।
এই জাতীয় কুকুরদের আদি উৎপত্তি কোথায় সেটা জানা যায় নি যদিও বর্তমানে বেশিরভাগ স্পিট্‌জ কুকুরদের সুমেরু অঞ্চল বা বিশেষ করে সাইবেরিয়াতে দেখা যায়। প্রখ্যাত জার্মান প্রকৃতিবিদ ইয়োহান ফ্রিডরিশ মালিন তাঁর সিস্টেমা ন্যাচারাই বইতে এই জাতীয় কুকুরদের "ক্যানিস পোমেরেনাস" হিসেবে বিধৃত করেছেন।
সুইজারল্যান্ডে মাটি খুঁড়ে পাওয়া ২০০০ বছরের পুরোনো কংকাল থেকে জানা যায় যে, স্পিট্‌জ প্রজাতির কুকুরের অস্তিত্ব সহস্র বছর ধরে মধ্য ইউরোপ জুড়ে ছিল। শতাব্দির পর শতাব্দি ধরে স্পিট্‌জ কুকুর মাঞ্চুরিয়া থেকে জাপানে নিয়ে আসা হতো। আর জাপানে নিয়ে আসা এই স্পিট্‌জ কুকুরগুলিই দিয়েই পরবর্তীতে চাও চাও এবং আকিতা নামের জনপ্রিয় শ্রেণীর পোষ্য কুকুরের বংশবৃদ্ধি করা হয়।
কৃত্রিম নির্বাচন প্রক্রিয়ার মাধ্যমে বর্তমানে স্পিট্‌জ প্রজাতির কুকুরদের এমনভাবে বংশবিস্তার করা হয়েছে যাতে করে তারা শিকার, পশুপালন এবং বরফের গাড়ি টানার মতো কাজে মানুষকে সাহায্য করতে পারে।
আকিতা, কারেলিয়ান বিয়ার, নরওয়েজিয়ান এলখাউন্ড ও জামথান্ড এলখাউন্ড এর মতো বিশেষ শ্রেণীর কুকুরদের দিয়ে আজকাল পাখি শিকার, হরিণ ও ভাল্লুক শিকারে ব্যবহার করা হয়, যারা আসলে স্পিট্‌জেরই বংশধর। এছাড়া ছোট প্রজাতির নরওয়েজিয়ান বাহান্ড, ফিনিশ স্পিট্‌জ ও নরওয়েজিয়ান লান্ডেহান্ড ধরনের স্পিট্‌জ কুকুরদের দিয়েও পাখি ও ছোট স্তন্যপায়ী প্রাণী শিকার করানো হয়। সাইবেরিয়াতে স্যামোয়েড প্রজাতির স্পিট্‌জ কুকুর দিয়েও হরিণ ও গবাদি পশু পালন ও একত্রিকরণ কাজে ব্যবহার করা হয়।
উনবিংশ শতাব্দি ধরে তিনটি বড় প্রজাতির স্পিট্‌জ যথাক্রমে অ্যালাস্কান ম্যালামিউট, কানাডিয় এস্কিমো কুকুর এবং গ্রীণল্যান্ড কুকুর দিয়ে বরফাঞ্চলে স্লেজ-গাড়ি টানা হতো। পরবর্তীতে সেই উনবিংশ শতাব্দিতেই যখন স্লেজ-গাড়ি টানা ক্রীড়ার রূপ নেয়, তখন সাইবেরিয়ান হাস্কি কানাডা ও অ্যালাস্কাতে জনপ্রিয়তা পেতে শুরু করে।
নিচের তালিকাটি হয়তো সম্পূর্ণ নয় তবে কুকুরদের শারীরিক বৈশিষ্ট্যগুলোকে চিহ্নিত করে বিশেষজ্ঞদের দ্বারা নিচে স্পিট্‌জ জাতীয় কুকুরদের একটি সূচী তৈরী করা হয়েছে। আশা করা যাচ্ছে যে, ভবিষ্যতের জিনতত্ত্ব অধ্যয়ন বিভিন্ন প্রজাতির কুকুরদের মধ্যে সাধারণ সম্পর্ক নির্ধারণে আরো স্পষ্ট ধারণা দেবে।
ধর্ষকাম যৌন বৈকল্য
ধর্ষকাম যৌন বৈকল্য () হচ্ছে কাউকে প্রচন্ড ব্যথা, যন্ত্রণা এবং নীচু করার মাধ্যমে তার প্রতিক্রিয়া থেকে যৌন উত্তেজনা লাভ করা। ইংরেজি "স্যাডিজম" এবং "স্যাডিস্ট" শব্দটি মার্কুইস ডি সাদ নাম থেকে গৃহীত হয়েছে।
"ধর্ষকাম যৌনতা" পূর্বে ডিএসএম-৩-আর, ডিএসএম-৪, এবং ডিএসএম-৪-টিয়ারে, ব্যবহার করা হয়েছে। এখানে ধর্ষকাম যৌনতাকে যৌনবিকৃতির একটি শ্রেণী হিসেবে বর্ণনা করা হয়েছে। ডিএসএমের এই সব সংস্করণে ধর্ষকাম যৌনতার সাথে শুধুমাত্র বাস্তব ব্যাথারই সম্পর্ক আছে বলে উল্লেখ করা হয়।(পৃ. ৫৩০). ডিএসএম-৫ এ এই অবস্থাকে "ধর্ষকাম যৌন বৈকল্য" হিসেবে উল্লেখ করা হয়।
যৌন ধর্ষকাম (Sexual sadism) পদবাচ্যটি ডিএসএম-৩ তে যৌনবিকৃতির অবস্থা বলে ব্যবহার করা হয়েছে, ডিএসএম-৩ উল্লেখ করা হয়েছে, "যৌনবিকৃতি আচরণে কৃত্রিমভাবে সঙ্গীকে বেধে তার সম্মতি নিয়ে তার সাথে যৌন আচরণ করা যায়, যা ক্রীড়নীয় এবং অক্ষতিকর... তীব্র পর্যায়ের যৌনবিকৃতিমুলক আচরণে সঙ্গীর সম্মতিবিনা এমনভাবে যৌনক্রিয়া করা হয়, যা তার জন্য তীব্র বেদনাদায়ক এবং স্বাস্থ্যের জন্য ক্ষতিকর।(পৃ. ২৬৭). ডিএসএম-৩ অনুযায়ী ঘর্ষকামী যৌনতা নির্ধারণ করা যায়, যদিঃ
ডিএসএম-২ তে "ধর্ষকাম" (Sadism) পদবাচ্যটি অন্তর্ভুক্ত করা হয়। সারগ্রন্থটিতে, এই অবস্থাকে চিহ্নিত করা হয়েছিল প্রান্তিক যৌনতা হিসেবে। একে বর্ণনা করা হয়েছিল "একজন ব্যক্তির যৌন ক্রিয়া করার সময় উদ্ভটভাবে তার যৌন চাহিদা চরিতার্থ করে।" (পৃ. ৪৪). "যৌনবিকৃতি" পদবাচ্যটির কোনো অস্তিত্ব ডিএসএম-২ তে তখন অবধি ছিল না এবং ডিএসএম-৩ প্রকাশ না হওয়া অবধি এটি নির্ণয়ের কোনো সুনির্দিষ্ট মানদণ্ড ছিল না।
"যৌন ধর্ষকাম" () পদবাচ্য ডিএসএম-১ এ প্রান্তিক যৌনতার একটি প্রকরণ হিসেবে উল্লেখ করা হয়েছিল। (পৃ ৩৯) কিন্তু অন্য কোনো প্রান্তিক যৌনতার মত এটিও নির্ণয়ের কোনো সুনির্দিষ্ট মানদণ্ড তৈরী করা হয় নি।
ধর্ষকামী ব্যক্তি বৈকল্য ধারী মানুষ কোনোরুপ যৌন আগ্রহ প্রকাশ করে না এবং সঙ্গীর সাথে সাথে নিজের প্রতিও সে উদাসীন থাকে। যদি তার অতীতে কোনো হিংস্রতা বা অপরাধের ইতিহাস তার সাথে জড়িত থাকে তবে অনেকে এরুপ ধর্ষকামী হয়ে উঠে।
রন মুডি
রন মুডি (, রোনাল্ড মুডনিক, ৮ জানুয়ারি ১৯২৪ - ১১ জুন ২০১৫) ছিলেন একজন ইংরেজ অভিনেতা, গায়ক, সুরকার এবং লেখক। তিনি "অলিভার!" (১৯৬৮) চলচ্চিত্রে এবং ১৯৮৩ সালে এর ব্রডওয়ে মঞ্চায়নে ফ্যাগিন চরিত্রে অভিনয়ের জন্য সর্বাধিক পরিচিত। "অলিভার!" চলচ্চিত্রে অভিনয় করে মুডি শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার লাভ করেন ও শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন এবং মঞ্চনাটকে অইভনয় করে একটি টনি পুরস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্রগুলো হল "দ্য মাউস অন দ্য মুন" (১৯৬৩), মেল ব্রুক্সের "দ্য টুয়েলভ চেয়ারস" (১৯৭০) ও "ফ্লাইট অব দ্য ডাভস্‌" (১৯৭১)।
মুডি ডিজনির "আনআইডেন্টিফাইড ফ্লাইং ওডবল" (১৯৭৯) ও "আ কিড ইন কিং আর্থার্‌স কোর্ট" (১৯৯৫) চলচ্চিত্রে জাদুকর মার্লিন চরিত্রে অভিনয় করেন।
মুডি ১৯২৪ সালের ৮ই জানুয়ারি মিডলসেক্সের টটেনহামে জন্মগ্রহণ করেন। তার পিতা বার্নার্ড মুডনিক (১৮৯৬-১৯৬৪) ছিলেন একজন স্টুডিও নির্বাহী এবং তার মাতা কেট (অগুস, ১৮৯৮-১৯৮০)। তার পিতা রুশ ইহুদি এবং তার মাতা লিথুয়ানীয় ইহুদি ছিলেন। মুডি এ সম্পর্কে বলেন, "আমি ১০০% ইহুদি।" ১৯৩০ সালে তার নামের শেষাংশ আইনসিদ্ধভাবে অ্যাঞ্জেলিকধর্মী "মুডি" নামে পরিবর্তন করা হয়।
মুডি সাউথগেট কাউন্টি স্কুলে পড়াশোনা করেন। তিনি এক সাক্ষাৎকারে বলেন, তিনি স্কুলে "কৌতুকাভিনেতা" ছিলেন। পরবর্তীকালে তিনি ১৯৫০ সালে লন্ডন স্কুল অব ইকনোমিকস হতে স্নাতক সম্পন্ন করেন এবং অর্থনীতিবিদ হওয়ার প্রশিক্ষণ লাভ করেন। কিন্তু অভিসন্দর্ভ রচনাকালে তিনি একটি গীতিনাট্যধর্মী হাস্যরসাত্মক রিভিউয়ে কাজ করার পর অভিনয়ের প্রতি আকৃষ্ট হন।
অর্থনীতিবিদ হিসেবে প্রশিক্ষণ গ্রহণ করার সত্ত্বেও মুডি মঞ্চনাটকে কাজ শুরু করেন এবং পেশাদার অভিনেতা হিসেবে কর্মজীবন শুরুর সিদ্ধান্ত নেন। তিনি ১৯৫২ সালে ২৮ বছর বয়সে রিভিউধর্মী "ইনটিমেসি অ্যাট এইট" দিয়ে তার প্রথম পেশাদার মঞ্চনাটকে আবির্ভূত হন। মুডি লন্ডনে নিয়মিত রিভিউধর্মী কাজ করতে থাকেন এবং ১৯৫৯ সালের পূর্বে পূর্ণাঙ্গ মঞ্চনাটকে কাজ করেন নি। ১৯৫৯ সালে তিনি ওয়েস্ট এন্ডের লিওনার্ড বার্নস্টেইনের "ক্যান্ডিড" নাটকে বুয়েনোস আয়রেসের গভর্নরের ভূমিকায় অভিনয় করেন। নাটকটি লন্ডনে হিট তকমা পায় নি। পরের বছর তিনি চার্লস ডিকেন্সের "অলিভার টুইস্ট"-এর গীতিনাট্যধর্মী মঞ্চনাটক "অলিভার!"-এ কিশোর দুর্বৃত্ত ও পকেটমারদের দলের সর্দার ফ্যাগিন চরিত্রে অভিনয় করে তিনি প্রথম সফলতা অর্জন করেন। ওয়েস্ট এন্ডের প্রযোজনায় ও লিওনেল বার্টের নির্দেশনায় এই নাটকে তিনিই এই চরিত্রে প্রথম কাজ করেন এবং ১৯৮৪ সালে এর ব্রডওয়ে পুনরুজ্জীবিতকরণে এই চরিত্রে অভিনয় করে শ্রেষ্ঠ অভিনেতা বিভাগে টনি পুরস্কারের মনোনয়ন লাভ করেন। ১৯৬৮ সালে তিনি এই নাটকের "চলচ্চিত্ররূপে" অভিনয় করে শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার ও ৬ষ্ঠ মস্কো আন্তর্জাতিক চলচ্চিত্র উৎসব হতে শ্রেষ্ঠ অভিনেতার পুরস্কার লাভ করেন এবং শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।
পলাশবাড়ি
পলাশবাড়ি অসমের কামরূপ জেলার অন্তর্ভুক্ত একটি স্থান৷ 
ভৌগোলিকভাবে পলাশবাড়ি . তে অবস্থিত৷ সমুদ্র পৃষ্ঠ থেকে এর গড় উচ্চতা প্রায় ৪৬ মিটার (১৫০ ফুট)।
২০১১ সালের লোকগণনা অনুসারে পলাশবাড়ির মোট জনসংখ্যা ৪৭৪১ জন৷ এর ৫১% পুরুষ এবং ৪৯% মহিলা৷ মোট জনসংখ্যার ৯% ছয় বছরের অনুর্ধ৷
পলাশবাড়ির গড় সাক্ষরতার হার ৮০%৷ এর মধ্যে পুরুষ ও মহিলার গড় সাক্ষরতার হার পৃথকভাবে ক্রমান্বয়ে ৮৫% ও ৭৫%৷ 
পলাশবাড়ি গুয়াহাটি (লোকসভা কেন্দ্র)ের অন্তর্ভুক্ত৷
বোকাজান
বোকাজান অসমের কার্বি আংলং জেলায় অবস্থিত একটি স্থান৷ 
বোকাজানের ভৌগোলিক অবস্থান . ৷ এই অঞ্চলের সাগরপৃষ্ঠ থেকে উচ্চতা প্রায় ১৩৮ মিটার অর্থাৎ ৪৫২ ফুট৷ এই অঞ্চল নাগাল্যান্ডের ডিমাপুর থেকে প্রায় ১৫ কি:মি দূরত্বে অবস্থিত৷
২০০১ সালের বার্ষিক লোকগণনা অনুসারে বোকাজানের মোট জনসংখ্যা ১৪,৯৩৮ জন৷ এর ৫৬% পুরুষ ও ৪৪% মহিলা৷ বোকাজানের গড় সাক্ষরতার হার ৫৯.৫%, পুরুষ ও মহিলার পৃথকভাবে গড় সাক্ষরতার হার ক্রমান্বয়ে ৮০% ও ৬৮%৷ এর মোট জনসংখ্যার ১২% ছয় বছরের অনুর্ধ।
বোকাজানের প্রধান শিক্ষার প্রতিষ্ঠানসমূহ হল-
বোকাজান স্বায়ত্ব শাসিত জিলা (লোকসভা কেন্দ্র)ের অন্তর্ভুক্ত৷
হামরেণ
হামরেণ অসমের কার্বি আংলং জিলাতে অবস্থিত একটি পার্বত্য স্থান৷ 
২০০১ সালের ভারতের লোকগণনা অনুসারে হামরেণের মোট জনসংখ্যা ৮২৭৮ জন৷ এর ৫৩% পুরুষ তথা ৪৭% মহিলা৷ হামরেণর গড় সাক্ষরতার হার ৬৪%৷ পুরুষ ও মহিলার পৃথকভাবে সাক্ষরতার হার ক্রমান্বয়ে ৭১% ও ৫৬%৷ হামরেণর মোট জনসংখ্যার প্রায় ১৮% ছয় বছরের অনুর্ধ। 
হামরেণ শহরে একটি ব্যক্তিগত মহাবিদ্যালয়, একটি উচ্চতর মাধ্যমিক বিদ্যালয় এবং ছয়টি উচ্চ মাধ্যমিক বিদ্যালয় আছে৷ এগুলি হল —
ডকমোকা
ডকমোকা অসমের কার্বি আংলং জেলাতে অবস্থিত একটি স্থান৷ 
২০১১ সালের ভারতের লোকগণনা অনুসারে ডকমোকার মোট জনসংখ্যা ৪৬৭০ জন৷ এর ৫৪% পুরুষ তথা ৪৬% মহিলা৷ ডকমোকার গড় সাক্ষরতার হার ৬৬%৷ পুরুষ ও মহিলার পৃথকভাবে সাক্ষরতার হার ক্রমান্বয়ে ৭৩% ও ৫৮%৷ ডকমোকার মোট জনসংখ্যার প্রায় ১৫% ছয় বছরের অনুর্ধ।
ডিফু-নগাওঁ রাজপথ থেকে ডকমোকার দূরত্ব প্রায় ৮৫ কিমি৷ এর ভিতর দিয়ে ৩৬ নং জাতীয় সড়ক পার হয়ে গেছে৷ 
বিদ্যালয় — Nihang Rongphar English school
মহাবিদ্যালয় — Thok Nogbe College
বিজনী
বিজনী অসমের চিরাং জেলায় অবস্থিত একটি শহর৷
বিজনী তে অবস্থিত৷ সাগরপৃষ্ঠ থেকে এর গড় উচ্চতা প্রায় ৫৩ মিটার (১৭৩ ফুট)৷ 
বিজনীর আশে পাশে থাকা গ্রামসমূহ হল — ভেটাগাওঁ, বাটবাড়ি, ছাতিয়ানগুরী, লেচিয়াগাওঁ, আমগুড়ি, পুরাণ বিজনী, গেরুকাবাড়ি, শাকতোলা,গরৈমারি, বাঘমারা, মাজরাবাড়ি, পানবাড়ি ইত্যাদি৷
১৬৭১ সাল থেকে ১৮৬৪ পর্যন্ত বিজনী কোচ শাসনের অধীনস্থ রাজধানী ছিল বলে জানা যায়৷ পরবর্ত্তীকালে, ভূটানের ঝালিয়া মেচ নামক শাসক এই স্থান অধিকার করায় রাজধানী দুমুরিয়াতে স্থানান্তর করা হয়৷ ১৮৯৭ সালের ভূমিকম্পের ফলে বহু রাজকীয় অট্টালিকার ক্ষতিসাধন হওয়ায় পুনরায় রাজধানীর পরিবর্ত্তন হয়৷ ১৯৫৬ সালে বিজনীতে কোচ শাসনের অন্ত হয়৷ 
২০০১ সালের ভারতের লোকগণনা অনুসারে বিজনীর মোট জনসংখ্যা ১২,৬০৭ জন৷ এর ৫২% পুরুষ তথা ৪৮% মহিলা৷ বিজনীর গড় সাক্ষরতার হার ৭৯%৷ পুরুষ ও মহিলার পৃথকভাবে সাক্ষরতার হার ক্রমান্বয়ে ৮৪% ও ৭৩%৷ এর মোট জনসংখ্যার প্রায় ১১% ছয় বছরের অনুর্ধ।
বিজনী কোকরাঝার (লোকসভা কেন্দ্র)র অন্তর্ভুক্ত৷
মরাণ
মরাণ ভারতের রাজ্যসমূহের অন্তর্গত অসমের ডিব্রুগড় জেলাতে অবস্থিত একটি ছোট সেন্সাস টাউন। নগরটি ঔদ্যোগিক ভাবে উন্নত । এটি দেশের একটি অন্যতম চা এবং খনিজ তৈল উৎপাদন হওয়া অঞ্চল । অঞ্চলটির একটা প্রধান আকর্ষণ হল রাইদঙীয়া দৌল, যেটি আহোম রাজত্বের ঐতিহ্য বহন করছে।
মরাণের ভৌগোলিক অবস্থান হল — সাগরপৃষ্ঠ থেকে উচ্চতা । এর পশ্চিমে ডুলিয়াজান নগর,পূর্বে টেঙাখাট এবং টিংখং, উত্তরে মোহনবাড়ি ও শলগুড়ি, দক্ষিণে মরাণহাট ও সোনারি । জেলার প্রধান কার্যালয় ডিব্রুগড়, এর থেকে ভিতরে অবস্থিত ।
২০০১ সালের ভারতের লোকগণনা অনুসারে, মরাণের মোট জনসংখ্যা ৬৭৮৪ জন৷ এর ৫৩% পুরুষ তথা ৪৭% মহিলা৷ মরাণের গড় সাক্ষরতার হার ৬৪%৷ এর মোট জনসংখ্যার প্রায় ১০% ছয় বছরের অনুর্ধ।
মরাণ ডিব্রুগড় লোকসভা কেন্দ্রর অন্তর্গত এবং বিধানসভা কেন্দ্র হল মরাণ বিধানসভা কেন্দ্র ।
চাবুয়া
চাবুয়া অসমের ডিব্রুগড় জেলাতে অবস্থিত একটি স্থান। 
১৮২০ সালে ব্রিটিশ ইষ্ট ইণ্ডিয়া কোম্পেনি অসমে চায়ের উৎপাদন আরম্ভ করে৷ প্রথমে অসমের চাবাগান পাতা হয়েছিল চাবুয়াতে ১৮৩৭ সালে৷ চাবুয়া নামটি, 'চা' ও 'বুয়া' (অর্থাৎ বাগান) থেকে উৎপত্তি হয়েছে বলে কথিত।
চাবুয়া ভৌগোলিকভাবে . তে অবস্থিত৷ সাগর পৃষ্ঠ থেকে এর গড় উচ্চতা প্রায় ১০৬ মিটার (৩৪৭ ফুট)৷
২০০১ সালের ভারতের লোকগণনা অনুসারে, চাবুয়ার মোট জনসংখ্যা ৭৭২৩০ জন৷ এর ৫১% পুরুষ তথা ৪৯% মহিলা৷ এখানকার গড় সাক্ষরতার হার ৮৮%৷ পুরুষ ও মহিলার পৃথকভাবে সাক্ষরতার হার ক্রমান্বয়ে ৮৩% ও ৭২%৷ এর মোট জনসংখ্যার প্রায় ১১% ছয় বছরের অনুর্ধ।
চাবুয়াকে ৩৭ নং জাতীয় সড়ক অন্যান্য স্থানসমূহের সাথে সংযোগ করেছে৷ 
বিদ্যালয় —
মহাবিদ্যালয়
চাবুয়া লক্ষীমপুর (লোকসভা কেন্দ্র)র অন্তর্ভুক্ত৷
মাহুর
মাহুর অসমের ডিমা হাসাও জেলাতে অবস্থিত একটি স্থান৷ 
মাহুর ভৌগোলিকভাবে । তে অবস্থিত৷ সাগরপৃষ্ঠ থেকে এর গড় উচ্চতা প্রায় ৭২৭ মিটার (২৩৮৫ ফুট)
২০০১ সালের ভারতের লোকগণনা অনুসারে, মাহুরের মোট জনসংখ্যা ৫৪৮৫ জন৷ এর ৫৫% পুরুষ তথা ৪৫% মহিলা৷ এর গড় সাক্ষরতার হার ৭৬%৷ পুরুষ ও মহিলার পৃথকভাবে সাক্ষরতার হার ক্রমান্বয়ে ৮০% ও ৭১%৷ এর মোট জনসংখ্যার প্রায় ১৩% ছয় বছরের অনুর্ধ।
কোহি সাফী জেলা
কোহি সাফী জেলা () আফগানিস্তানের দক্ষিণ-পূর্বাঞ্চলীয় পারওয়ান প্রদেশে অবস্থিত একটি প্রধান ঐতিহাসিক জেলা। কোহি সাফী জেলা এমন একক জেলা হিসেবে পরিচিত যেখানে প্রায় সকল অঞ্চলীয় সাফী উপজাতি জনসংখ্যার বসতি রয়েছে। যদিও ১৯৩০ সালে কোহার সাফী শাসনামলের পরবর্তী সময়ে পারভানের দ্বিতীয় জনবহুল জেলার মধ্যে অন্যতম বলে মনে করা হয়েছিল, কিন্তু ১৯৩০-১৯৪০ এর দশকে রাজ্যশাসিত অঞ্চলের নিরাপত্তার কারণে এলাকার স্থানান্তরের জন্য সরকারের চাপের কারণে এই অঞ্চলটি অবরুদ্ধ করা হয়েছিল।
পেট্টা (চলচ্চিত্র)
পেট্টা হচ্ছে ২০১৯ সালে মুক্তিপ্রাপ্ত একটি তামিল চলচ্চিত্র যেটি রচনা ও পরিচালনা করেছিলেন কার্তিক সুব্বারাজ এবং কালানিদি মারান তার সান পিকচার্স প্রোডাকশন স্টুডিওর অধীনে। চলচ্চিত্রটিতে অভিনয় করেছিলেন রজনীকান্ত, বিজয় সেতুপতি, সিমরান, তৃষা, এম শশীকুমার, নওয়াজুদ্দীন সিদ্দিকী, ববি সিমহা, জে মহেন্দ্রন এবং গুরু সমসুন্দরম।
জে. কে. সিমন্স
জোনাথন কিম্বল সিমন্স ( জন্ম: ৯ জানুয়ারি ১৯৫৫) হলেন একজন মার্কিন অভিনেতা। টেলিভিশনে তিনি এনবিসির "ল অ্যান্ড অর্ডার" ধারাবাহিকে ডক্টর এমিল স্কোডা, এইচবিওর "অজ" ধারাবাহিকে ভেরনন শিলিঞ্জার, টিএনটি'র "দ্য ক্লোজার" ধারাবাহিকে সহকারী পুলিশ প্রধান উইল পোপ চরিত্রে অভিনয়ের জন্য পরিচিত। ২০১৭ সাল থেকে তিনি স্টারজ-এর "কাউন্টারপার্ট" ধারাবাহিকে হাওয়ার্ড সিল্ক চরিত্রে অভিনয় করছেন।
তার অভিনীত উল্লেখযোগ্য চলচ্চিত্র ভূমিকাসমূহ হল স্যাম রেইমির "স্পাইডার-ম্যান" ত্রয়ীর জে. জোনা জেমসন এবং "হুইপল্যাশ" (২০১৪)-এ সঙ্গীত নির্দেশক টেরেন্স ফ্লেচার। তিনি "হুইপল্যাশ" চলচ্চিত্রে অভিনয় করে সমাদৃত হন এবং শ্রেষ্ঠ পার্শ্ব অভিনেতা বিভাগে একাডেমি পুরস্কার, গোল্ডেন গ্লোব পুরস্কার, বাফটা পুরস্কারসহ ত্রিশের অধিক পুরস্কার ও সম্মাননা অর্জন করেছেন।
সিমন্স ১৯৫৫ সালের ৯ই জানুয়ারি মিশিগান রাজ্যের ডেট্রয়েট নগরী গ্রস পয়েন্ট উপশহরে জন্মগ্রহণ করেন। তার পিতা ডোনাল্ড উইলিয়াম সিমন্স একজন সঙ্গীত শিক্ষক এবং মাতা প্যাট্রিশিয়া কিম্বল একজন প্রশাসক। ১৯৬৫ সালে তার যখন ১০ বছর বয়স, তখন তারা সপরিবারে ওহাইও রজায়ের কলম্বাস নগরীর ওর্দিংটন উপশহরে চলে যান। ১৯৭০ থেকে ১৯৭২ সালে তিনি সিমন্স ওর্দিংটন হাই স্কুলে পড়াশোনা করেন। তিনি সেখানে নাটক, ফুটবল ও অন্যান্য সাংস্কৃতিক কর্মকাণ্ডে জড়িত ছিলেন। ১৯৭৩ সালে তার যখন ১৮ বছর বয়স, তখন তারা মন্টানার মিসোলা শহরে চলে যান। সেখানে তার পিতা মন্টানা বিশ্ববিদ্যালয়ের স্কুল অব মিউজিকের পরিচালক পদে যোগদান করেন। সিমন্স ১৯৭৮ সালে মন্টানা বিশ্ববিদ্যালয় থেকে সঙ্গীত বিষয়ে ডিগ্রি অর্জন করেন। পরবর্তীকালে সিমন্স সিয়াটলে চলে যান এবং সিয়াটল রিপারটরি থিয়েটারের সদস্য হন।
সিমন্স ২০১৪ সালে জ্যাজ সঙ্গীত বিষয়ক নাট্যধর্মী "হুইপল্যাশ" (২০১৪)-এ সঙ্গীত নির্দেশক টেরেন্স ফ্লেচার চরিত্রে অভিনয় করেন। ছবিটিতে তার কাজ বিপুল প্রসংশিত হয়। "রোলিং স্টোন"-এ বলা হয় "সিমন্সের অস্কারের জন্য বারবার ড্রামে আঘাত করেছেন"; "শিকাগো সান-টাইমস"-এর রিচার্ড রোপার লিখেন, "সিমন্স বছরের সবচেয়ে স্মরণীয় কাজটি উপহার দিয়েছেন", "এন্টারটেইনমেন্ট উয়িকলি" সিমন্সের অভিনয় সম্পর্কে লিখে, "তিনি শ্রেষ্ঠ পার্শ্ব অভিনেতা বিভাগে পুরস্কারের প্রধান দাবীদার"। ২০১৫ সালের ১১ই জানুয়ারি সিমন্স শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার, ৯ই ফেব্রুয়ারি শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার, এবং ২২শে ফেব্রুয়ারি শ্রেষ্ঠ পার্শ্ব অভিনেতা বিভাগে একাডেমি পুরস্কার গ্রহণ করেন।
ইমেল্ডা স্টনটন
ইমেল্ডা ম্যারি ফিলোমেনা বার্নাডেট স্টনটন, সিবিই ( জন্ম: ৯ জানুয়ারি ১৯৫৬) হলেন একজন ইংরেজ অভিনেত্রী। রয়্যাল একাডেমি অব ড্রামাটিক আর্ট হতে অভিনয়ের প্রশিক্ষণ গ্রহণের পর তিনি ১৯৭০-এর দশকে রিপারটরি থিয়েটারে অভিনয় শুরু করেন এবং পরবর্তীকালে যুক্তরাজ্যের বিভিন্ন থিয়েটারে কাজ করেন।
স্টনটন লন্ডনে বিভিন্ন ধরনের মঞ্চনাটক ও গীতিনাট্যে অভিনয় করেন এবং তেরোটি অলিভিয়ে পুরস্কারের মনোনয়ন হতে চারটি পুরস্কার অর্জন করেন; "ইনটু দ্য উডস" (১৯৯১), "সুইনি টড" (২০১৩) ও "গিপসি" নাটকে অভিনয় করে তিনটি শ্রেষ্ঠ অভিনেত্রী বিভাগে এবং "আ চোরাস অব ডিসঅ্যাপ্রোভাল" (১৯৮৫) ও "দ্য কর্ন ইজ গ্রিন" (১৯৮৫) নাটক দুটিতে অভিনয় করে একটি শ্রেষ্ঠ পার্শ্ব অভিনেত্রী বিভাগে। তার অন্যান্য মঞ্চনাটকগুলো হল "দ্য বেগার্‌স অপেরা" (১৯৮২), "দ্য উইজার্ড অব অজ" (১৯৮৭), "আঙ্কল ভানিয়া" (১৯৮৮), "গাইজ অ্যান্ড ডলস" (১৯৯৬), "এন্টারটেইনিং মিস্টার স্লোয়ান" (২০০৯) এবং "গুড পিপল" (২০১৪)।
স্টনটন ২০০৪ সালে "ভেরা ড্রেক" চলচ্চিত্র দিয়ে সমালোচকদের নজর কাড়েন এবং এই কাজের জন্য তিনি শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কার ও ভেনিস চলচ্চিত্র উৎসব হতে শ্রেষ্ঠ অভিনেত্রীর জন্য ভল্পি কাপ অর্জন করেন। এছাড়া তিনি শ্রেষ্ঠ অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। তার অন্যান্য চলচ্চিত্র ভূমিকা হল "ন্যানি ম্যাকফি" (২০০৫)-এ মিসেস ব্লেদারউইক, দুটি "হ্যারি পটার" চলচ্চিত্র (২০০৭-২০১০)-এ ডোলরেস জেন আমব্রিজ এবং "প্রাইড" (২০১৪)-এ হেফিনা হিডন। "প্রাইড" ছবিতে অভিনয় করে তিনি শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কারের মনোনয়ন লাভ করেন।
উরওয়াহ ইবনুয যুবাইর
'উরওয়াহ ইবনুয যুবাইর ইবনুল আওয়াম আল-আসাদি (আরবি, মৃত্যু ৭১৩ ঈসায়ী) ছিলেন মাদিনার প্রখ্যাত সাত ফুকাহার একজন। তিনি মাদিনার তাবি'ঈদের মধ্যে ফিকহ শাস্ত্রে অনন্য ছিলেন, এবং একই সাথে একজন ইতিহাসবিদ ছিলেন।
তিনি প্রখ্যাত সাহাবী যুবাইর ইবনুল আওয়াম এবং আসমা বিনতে আবু বকর এর পুত্র ছিলেন। তিনি আব্দুল্লাহ ইবনুয যুবাইর এর ভ্রাতা এবং উম্মুল মু'মিনীন আয়িশা বিনতে আবু বকর এর ভাগ্নে ছিলেন।
তার পুত্র হিশাম ইবনে উরওয়াহ।
তিনি ৩য় খলীফা উসমানের যুগে মাদিনাতে জন্ম গ্রহণ করেন।তিনি তার খালা আয়িশা থেকে হাদিস শিক্ষা লাভ করেন। এর ফলে হাদিস শাস্ত্রে তিনি মাদিনার আলিমদের মধ্যে উচুস্তরে স্থান লাভ করেন।
তিনি মাদিনার প্রখ্যাত সাত ফুকাহা বা আইনশাস্ত্রের সাতজন গুরুত্বপূর্ণ ব্যক্তিত্বের অন্যতম হিসেবে প্রসিদ্ধি পান।
উরওয়াহ লিখেছেন বহু গ্রন্থ, কিন্তু গ্রন্থগুলো ইচ্ছাকৃতভাবে কোনো এক কারণে নষ্ট করে ফেলেন।
এবং তিনি নবী মুহাম্মাদের প্রথম জীবনীকার হিসেবে পরিচিত।
তিনি ইসলামের ইতিহাস রচনার পথিকৃৎ হিসেবে বিবেচিত হয়ে থাকেন।
তিনি উম্মুল মু'মিনীন আয়িশা থেকে হাদিস শিক্ষা লাভ করেন।
এবং তার থেকে হাদিস শিখেন অগণিত তাবিঈ, বিশেষ করে ইবনে শিহাব যুহরী তার গুরুত্বপূর্ণ ছাত্র ছিলেন।also:
সাংখ্যকারিকা
সাংখ্যকারিকা (সংস্কৃত: सांख्यकारिका, Sāṁkhyakārikā) হল হিন্দু দর্শনের সাংখ্য বিদ্যালয়টির প্রাচীনতম জীবন্ত পাঠ। পাঠ্যটির আসল রচনা তারিখটি অজানা, তবে এর সমাপ্তির বিজ্ঞাপনের (পূর্বে সম্পন্ন) তারিখটি এর চীনা অনুবাদের মাধ্যমে ৫৬৯ খ্রিস্টাব্দে পাওয়া যায়। এটি ঈশ্বরকৃষ্ণের (, ৩৫০ খ্রিস্টাব্দ) রচনা বলে মানা হয়।
গ্রন্থে, লেখক নিজেকে মহান ঋষি কপিলের সাক্ষাৎ শিষ্য আসুরী ও পঞ্চশিখের একজন উত্তরাধিকারী হিসাবে বর্ণনা করেছিলেন। তাঁর সাংখ্যকারিকায় আর্য ছন্দে লিখিত ৭২টি শ্লোক রয়েছে, শেষ পদে বলা হয়েছে যে মূল সাংখ্যকারিকাতে মাত্র ৭০টি কবিতা রয়েছে।
তাঁর কারিকা সম্পর্কিত প্রাচীনতম গুরুত্বপূর্ণ ভাষ্য গৌড়পাদ দ্বারা লেখা হয়েছিল। যুক্তিদীপিকা, যার মধ্যযুগীয় পাণ্ডুলিপি সংস্করণ আবিষ্কার এবং প্রকাশিত হয়েছিল বিংশ শতকের মাঝামাঝি, সংখ্যাকারিকার সর্বাধিক গুরুত্বপূর্ণ পর্যালোচনা এবং টিপ্পনীর মধ্যে একটি।
ষষ্ঠ শতকে সাংখ্যকারিকা চীনা ভাষায় অনুবাদ করা হয়। ১৮৩২ খ্রিস্টাব্দে, খ্রিস্টান ল্যাসেন ল্যাটিন ভাষায় পাঠ্যটি অনুবাদ করেছিলেন। এইচ.টি. কোলব্রুক প্রথম এই গ্রন্থটির অনুবাদ ইংরেজিতে করেন। উইন্ডিশম্যান ও লরিসনার এটি জার্মানে অনুবাদ করেছিলেন এবং পটিয়ার ও সেন্ট হিলির ফরাসি ভাষায় অনুবাদ করেছিলেন।
অরুণিমা ঘোষ
অরুণিমা ঘোষ একজন বাঙালি চলচ্চিত্র ও টেলিভিশন অভিনেত্রী এবং মডেল। তিনি পশ্চিমবঙ্গের টেলিভিশন নাটক জগতের একজন অত্যন্ত পরিচিত মুখ ও একজন বিজ্ঞাপন মডেল।
অরুনিমা ঘোষ বেশ কয়েকটি সুপরিচিত ব্র্যান্ডের জন্য টেলিভিশন বিজ্ঞাপনে মডেলিঙের মাধ্যমে বিনোদন জগতে তার যাত্রা শুরু করেন। ২০০৪ সালে 'সূর্য্য' ছবি দিয়ে বাংলা চলচ্চিত্র ইন্ডাস্ট্রিতে অভিনয়ের অভিষেক হয়। তার পরের বছর, তিনি 'এক মুঠো চাবি' চলচ্চিত্রে অভিনয় করেছিলেন। ২০০৮ এ তিনি সহ-শিল্পী বাংলা চলচ্চিত্রের জনপ্রিয় অভিনেতা প্রসেনজিৎ চট্টোপাধ্যায় ও পাওলি দামের সাথে এক সিনেমায় কাজ করেছিলেন। অরুণিমাকে পাওলি দাম, বিক্রম চ্যাটার্জী ও ইন্দ্রেনীল সেনগুপ্তের সঙ্গে 'এলার চার অধ্যায়' ছবিতে দেখা গেছিল। ২০১৪ সালে, রাহুল ব্যানার্জী ও বিশ্বনাথ বসুর সঙ্গে 'আমর আমি' চলচ্চিত্রে তিনি অভিনয়ে তার অত্যাশ্চর্য কর্মক্ষমতার পরিচয় দেন। তারপর তাকে 'এক ফালি রোদ' চলচ্চিত্রে অভিনয় করতে দেখা যায়।
২০১৫ সালে, তিনি আবীর চট্টোপাধ্যায় এবং রাইমা সেনের সঙ্গে 'অ্যাবি সেন' চলচ্চিত্রে অভিনয় করেন। একই বছর, তিনি বঙ্কু বাবু চলচ্চিত্রে শাশ্বত চট্টোপাধ্যায় এবং লাবণী সরকারের সাথে অভিনয় করেন। সম্প্রতি, ২০১৬ তে শাশ্বত চট্টোপাধ্যায়, জয়া আহসান ও পায়েল সরকারের সাথে ঈগলের চোখ ছবিতে অরুনিমা কাজ করেন।
জিব্রাল্টার আন্তর্জাতিক বিমানবন্দর
জিব্রাল্টার আন্তর্জাতিক বিমানবন্দর বা উত্তর ফ্রন্ট বিমানবন্দর (আইএটিএ: জিআইবি, আইসিএও: এলএক্সজিবি) একটি বেসামরিক বিমানবন্দর, যা ব্রিটিশ বিদেশী অঞ্চল জিব্রাল্টারের উড়ান পরিষেবা প্রদান করে। রানওয়ে রয়্যাল এয়ার ফোর্স দ্বারা র্যাফ জিব্রাল্টার হিসাবে ব্যবহারের জন্য প্রতিরক্ষা মন্ত্রণালয়ের মালিকানাধীন। বেসামরিক উড়ান পরিচালনাকারীরা বেসামরিক ভাবে পরিচালিত টার্মিনাল ব্যবহার করে। বিমানবন্দরের বায়ু ন্যাভিগেশন পরিষেবাদির বিধানের জন্য ন্যাশনাল এয়ার ট্র্যাফিক সার্ভিস চুক্তি বদ্ধ রয়েছে।
২০১৭ সালে বিমানবন্দরটি মোট ৪,৮৮৮ উড়ান ৫৭১,১৮৪ জন যাত্রী এবং ৩,০২,০৯৪ কেজি পণ্য পরিচালনা করেছিল। উইনস্টন চার্চিল এভিনিউ (স্পেনের সাথে সীমান্তের দিকে যাওয়ায় প্রধান রাস্তা) বিমানবন্দর রানওয়েকে ছেদ করে এবং এর ফলস্বরূপ বিমান রানওয়েতে অবতরণ ও উড্ডোয়নের সময় প্রতিবার রাস্তাটি বন্ধ করা হয়। হিস্ট্রি চ্যানেল বিশ্বের সর্বাধিক বিপদজনক বিমানবন্দরের মধ্যে পঞ্চমতম বিমানবন্দরের স্থান দিয়েছে। এটি টিলা এবং অ্যালজেসিরাসের উপসাগর জুড়ে শক্তিশালী তীরযোগ বায়ুপ্রবাহের কাছে উন্মুক্ত, শীতকালে অবহতরণগুলি বিশেষ করে অস্বস্তিকর।
জিব্রাল্টার আন্তর্জাতিকতে একটি টার্মিনাল রয়েছে। ২৫ সেপ্টেম্বর ২০১২ সকলে পুরানো টার্মিনালটি বন্ধ হয়ে যাওয়ার পরে ২৬ সেপ্টেম্বর ২০১২ সালে উড়ানগুলি নতুন টার্মিনালে স্থানান্তরিত হয়।
বিমানবন্দরে পুরনো টার্মিনালটি ১৯৫৯ সালে নির্মিত হয়েছিল এবং ১৯৯০ এর দশকের শেষ দিকে পুনর্নির্মাণ করা হয়েছিল। অনেক বছর ধরে, যাত্রীদের সংখ্যা মোকাবেলা করার জন্য এটি খুব ছোট ছিল। টার্মিনালের আকার ২০,০০০ বর্গমিটার (২,২২,০০০ বর্গফুট) ছিল এবং এতে ১০ টি চেক-ইন ডেস্ক, একটি লাগেজ কারজেল, একটি নিরাপত্তা গেট এবং দুটি প্রস্থান গেট ছিল। প্রস্থানের প্রবেশদ্বারগুলি যাত্রীকে একটি বাসে যাওয়ার অনুমতি দেয় যা তাদের নতুন স্টান্ডে নিয়ে যায়। ২৬ নভেম্বর ২০১২ সালে নতুন টার্মিনালের প্রথম পর্যায়টি খোলা হলে নতুন টার্মিনালের যাত্রা শুরু হয়। ২৫ সেপ্টেম্বর ২০১২ সালে পুরাতোন টার্মিনাল বন্ধ হয়।
যাত্রী সংখ্যা ক্রমবর্ধমান ভাবে বৃদ্ধির কারণে জিব্রাল্টার আন্তর্জাতিক বিমানবন্দরে [২4] একটি নতুন টার্মিনাল নির্মাণ করা হয়েছে। ২০০৯ সালে নতুন টার্মিনাল নির্মাণের পরিকল্পনা অনুমোদন করা হয়েছিল এবং ২০০৯ সালে এটি সমাপ্ত হয়েছিল। নতুন টার্মিনাল প্রথম পর্যায়টি কেবলমাত্র উড়ানগুলিরগুলি আগমনের জন্য ২৬ নভেম্বর ২০১১ তারিখে খোলা হয়েছিল। ২৬ সেপ্টেম্বর ২০১২ সালে উড়ান ছাড়ার জন্য নতুন টার্মিনালের দ্বিতীয় পর্যায়টি খোলা হয়।
সালং জেলা
সালং জেলা () আফগানিস্তানের পারওয়ান প্রদেশের একটি অন্যতম জেলা। এটি সালাং সুড়ঙ্গ পথের দক্ষিণে অবস্থিত একটি জেলা হিসেবে পরিচিত। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।
সাঈদ খেলা জেলা
সাঈদ খেলা জেলা () আফগানিস্তানের পারওয়ান প্রদেশের একটি অন্যতম জেলা। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।
শেখ আলী জেলা
শেখ আলী আফগানিস্তানের পারওয়ান প্রদেশের একটি অন্যতম জেলা যেখানে মূলত জাতিগতভাবে হাজারা সম্প্রদায়ের লোকজন বসবাস করে থাকে। শেখ আলী হাজারা উপজাতি সমৃদ্ধ শেখ আলী জেলার উপজাতি সমূহ হচ্ছে: দাইকালান, নৈমান, কার্লুগ, করম আলী ও বাবর।
শেখ আলী জেলার প্রধান গ্রামগুলি হচ্ছে:
আবদুস সাত্তার ভূঞা
উকিল আবদুস সাত্তার ভূঞা একজন বাংলাদেশী রাজনীতিবিদ। তিনি মোট ৫ বার ব্রাহ্মণবাড়িয়া থেকে সংসদ সদস্য নির্বাচিত হন। তিনি সাংগঠনিকভাবে বিএনপি চেয়ারপার্সনের উপদেষ্টা এবং বাংলাদেশ সরকারের সাবেক ভূমি প্রতিমন্ত্রী হিসেবেও দায়ীত্ব পালন করেন।
জনাব সাত্তার বড়বাড়ী, পরমানন্দপুর, সরাইল, বাহ্মণবাড়িয়ায় পিতা মুকসুদ আলী ভূঞা ও মাতা রহিমা খাতুন এর ঘরে জন্মগ্রহন করেন।
১৯৭৯ সালে কুমিল্লা-১ আসনে স্বতন্ত্র প্রার্থী হিসেবে সংসদ সদস্য নির্বাচিত হন সাত্তার। পরবর্তিতে ১৯৯১ ও ১৯৯৬ সালের ১৫ই ফেব্রুয়ারি ও জুনের নির্বাচনে বিএনপির মনোনয়ন নিয়ে ব্রাহ্মণবাড়িয়া-২ আসনে সংসদ সদস্য নির্বাচিত হন। ২০০১ সালের নির্বাচনে তৎকালীন ৪ দলীয় জোট সরকার থেকে টেকনোক্রেট মন্ত্রী হিসেবে আবদুস সাত্তার আইন, মৎস্য ও ভূমি মন্ত্রণালয়ের প্রতিমন্ত্রীর দায়িত্বও পালন করেন। তবে ২০০৮ সালের নির্বাচনের পরে রাজনৈতিক কার্যক্রম থেকে তিনি নিষ্ক্রিয় ছিলেন।
২০১৮ সালে অনুষ্ঠিত একাদশ জাতীয় সংসদ নির্বাচনে তিনি আবারো ধানের শীষ প্রতিক নিয়ে বিএনপি এর মনোনিত সংসদ সদস্য হিসেবে জয়লাভ করেন।
রায়পুর বিধানসভা কেন্দ্র
রায়পুর (বিধানসভা কেন্দ্র) ভারতীয় রাজ্য পশ্চিমবঙ্গের বাঁকুড়া জেলার একটি বিধানসভা কেন্দ্র। এই কেন্দ্রটি তপসিলি উপজাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৫০ নং রায়পুর বিধানসভা কেন্দ্রটি রায়পুর সমষ্টি উন্নয়ন ব্লক এবং সারেঙ্গা সমষ্টি উন্নয়ন ব্লক গুলির অন্তর্গত।
রায়পুর বিধানসভা কেন্দ্রটি ৩৬ নং বাঁকুড়া লোকসভা কেন্দ্র এর অন্তর্গত।
২০০৬, ২০০১, ১৯৯৬, ১৯৯১, ১৯৮৭ এবং ১৯৮২ সালের রাজ্য বিধানসভা নির্বাচনে, সিপিআই (এম) এর উপেন কিসকু রায়পুর বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী ২০০৬ সালে তৃণমূল কংগ্রেসের বিভাবতি টুডুকে পরাজিত করেন, ২০০১ সালে নির্দলের কশেত্রা মোহন হাঁসদাকে, ১৯৯৬ সালে কংগ্রেসের স্মৃতিরেখা কিসকু কে, ১৯৯১ সালে নির্দলের আদিত্য কিসকু এবং ১৯৮৭ এবং ১৯৮২ সালে কংগ্রেসের ভবতোষ সোরেনকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর আপিন্দ্র কিসকু ১৯৭৭ সালে কংগ্রেসের গঙ্গাধর মুর্মুকে পরাজিত করেন।
সিপিআই এর মানিকলাল বেস্রা ১৯৭২ সালে জয়ী হন। ঝাড়খন্ড পার্টির বাবুলাল সোরেন ১৯৭১ সালে জয়ী হন। ১৯৬৯ এবং ১৯৬৭ সালে বাংলা কংগ্রেসের ভবতোষ সোরেন জয়ী হন। ১৯৬২ সালে কংগ্রেসের সুধা রানী দত্ত জয়ী হন। ১৯৫৭ এবং ১৯৫২ সালে রায়পুর যৌথ আসন ছিল। ১৯৫৭ সালে কংগ্রেসের যদুনাথ মুর্মু এবং সুধা রাণী দত্ত উভয়ই জয়ী হন। স্বাধীন ভারতের প্রথম নির্বাচন ১৯৫১ সালে, নির্দলের যদুনাথ মুর্মু এবং কংগ্রেসের যতীন্দ্র নাথ বসু উভয়ই জয়ী হন।
১৯২৯-৩০ ইংল্যান্ড ক্রিকেট দলের নিউজিল্যান্ড সফর
১৯২৯-৩০ মৌসুমে ইংল্যান্ড ক্রিকেট দল সিলন, অস্ট্রেলিয়া ও নিউজিল্যান্ড গমন করে। এ সফরের এক পর্যায়ে দলটি নিউজিল্যান্ড গমন করে একটি টেস্ট সিরিজে অংশগ্রহণ করে। এরফলে নিউজিল্যান্ড দল তাদের ক্রিকেটের ইতিহাসের প্রথম টেস্ট খেলার সুযোগ পায়। অক্টোবর, ১৯২৯ সালে সিলনে একটি কম গুরুত্বপূর্ণ খেলায় অংশ নেয়ার পর অস্ট্রেলিয়ায় যায়। সেখানে দলটি পাঁচটি প্রথম-শ্রেণীর খেলায় অংশ নেয়। ডিসেম্বরে নিউজিল্যান্ডের মাটিতে পদার্পণ ঘটায় ইংরেজ দল। টেস্ট সিরিজের পাশাপাশি প্রত্যেক প্রাদেশিক দল অকল্যান্ড, ওয়েলিংটন, ক্যান্টারবারি এবং ওতাগোর বিপক্ষে তারা খেলে। ইংরেজ দলনেতা হ্যারল্ড জিলিগানের নেতৃত্বে ইংল্যান্ড দল ১-০ ব্যবধানে টেস্ট সিরিজ জয়ে সমর্থ হয় ও বাদ-বাকী তিন টেস্ট ড্রয়ে পরিণত হয়।
একই সময়ে অর্থাৎ ১৯২৯-৩০ মৌসুমে ফ্রেডি ক্যালথর্পের নেতৃত্বে আরও একটি ইংরেজ দল ওয়েস্ট ইন্ডিজ গমন করে। সেখানে দলটি ওয়েস্ট ইন্ডিজের মাটিতে প্রথমবারের মতো টেস্ট সিরিজে অংশগ্রহণ করেছিল।
এ সফরের পূর্বে ৫৫ টেস্ট খেলায় অংশগ্রহণকারী ফ্রাঙ্ক ওলি বাদে দলটি টেস্টের অপরিপক্ক দলরূপে পরিচিতি পায়। টেড বোলি মাত্র দুই টেস্টে অংশ নিয়েছেন। বারাট, ডসন, দিলীপসিংজী ও লেগ - প্রত্যেকেই একটিমাত্র টেস্টে অংশগ্রহণ করেছিলেন। দলের অন্য খেলোয়াড়দের টেস্ট খেলার কোন পূর্ব-অভিজ্ঞতা ছিল না।
জুন মাসের শেষদিকে ইংরেজ দলের সদস্যদেরকে মনোনীত করা হয়। ১১ টেস্ট খেলার অধিকারী আর্থার জিলিগানকে দলের অধিনায়কের দায়িত্বভার অর্পণ করা হয়েছিল। তবে, শারীরিক অসুস্থতার কারণে তাঁর কনিষ্ঠ ভ্রাতা হ্যারল্ড জিলিগানকে এ দায়িত্বভার হস্তান্তর করা হয়। অন্য পরিবর্তন ঘটে মূল দলে থাকা মরিস অলমের পরিবর্তে ফ্রাঙ্ক ওয়াটসনের অন্তর্ভূক্তি।
হ্যাড্রন অধিযুগ
ভৌত বিশ্বত্তত্বে, হ্যাড্রন অধিযুগ বলতে আদিমহাবিশ্বের বিবর্তনের সেই সময়কে বুঝায় যখন মহাবিশ্বের ভর হ্যাড্রন দ্বারা নিয়ন্ত্রিত হচ্ছিল। বিগ ব্যাংয়ের ১০ সেকেন্ড পরেই হ্যাড্রনের অধিযুগ শুরু হয়। কোয়ার্ক অধিযুগের পরে সেসময়টিতে মহাবিশ্বের তাপমাত্রা পর্যাপ্ত পরিমাণে এমনভাবে হ্রাস পায় (১ ট্রিলিয়ন ডিগ্রি ছিল), যার ফলে কোয়ার্ক সমূহ দৃঢ়ভাবে মিলিত হয়ে হ্যাড্রন গঠন করতে পারে। বিগ ব্যাঙের এক সেকেন্ড পরে এন্টি-হ্যাড্রনের ধ্বংস প্রক্রিয়া সম্পন্ন হয় এবং সাথে সাথে লেপটন অধিযুগ শুরু হয়।
হ্যাড্রনের দুইটি প্রকারভেদ আছে। একটি হলো ব্যায়রন এবং অন্যটি মেসন। ব্যারিয়ন ৩টি কোয়ার্ক দিয়ে গঠিত এবং মেসন কোয়ার্ক ও এন্টি কোয়ার্ক নিয়ে গঠিত। সবচেয়ে পরিচিত এবং গুরুত্বপূর্ণ ব্যারিয়ন হলো প্রোটন। প্রচণ্ড বেগে প্রোটনের সাথে ইলেক্ট্রনের সংঘর্ষে উৎপন্ন হয় নিউট্রন এবং নিউট্রিনো। প্রোটন এবং ইলেক্ট্রনের সংঘর্ষে উৎপন্ন নিউট্রিনো একপ্রকার ভরবিহীন কণা যা আলোর বেগের কাছাকাছি চলতে পারে।
নিমাটি ঘাট
নিমাতী ঘাট হচ্ছে আসামের যোরহাট জেলার একটা ব্যস্ত নদী ঘাট। এখান থেকেই দৈনিক মাজুলীতে ফেরি চলাচল করে। ফেরি হচ্ছে মাজুলী থেকে যোরহাটে আসা-যাওয়া করার একমাত্র মাধ্যম।
দ্বিতীয় বিশ্বযুদ্ধের সময় ককিলামুখ জাহাজ ঘাট দিয়ে যুদ্ধের সামগ্রী, তেল, খাদ্যবস্তু আনা হত। ককিলামুখ জাহাজ ঘাটটি অচল হয়ে পড়ায়, কাছে মাটি ফেলে একটা নতুন ঘাট নির্মাণ করা হয়েছিল। এইভাবে নতুন মাটি দিয়ে জাহাজ ঘাট তৈরি করতে বিহারি শ্রমিকদেরকে এই ঘাটের কথা বলাতে ‘নয়া মাটি ঘাট’ বলে পরিচয় দেয়। এভাবে ঘাটটির নাম ‘নয়ামাটি’ বা ‘নিয়ামাটি’ হয়ে শেষমেশ নিমাতি হয়ে যায়।
চন্দ্রকান্ত সন্দিকৈ ভবন
চন্দ্রকান্ত সন্দিকৈ ভবন হচ্ছে অসম সাহিত্য সভার মুখ্য কার্যালয়। এই ভবনটি যোরহাট জেলাতে অবস্থিত। অসমের বিভিন্ন জনগোষ্ঠীর ভাষাসমূহের উন্নতির কাজের সঙ্গে এই ভবনটি জড়িত হয়ে আছে। ১৯২৬ সালে রাধাকান্ত সন্দিকৈ তাঁর পুত্র চন্দ্রকান্ত সন্দিকৈর স্মৃতিতে এই ভবনটি দান করেন।
পুরানো ভবনটির কিছু অংশ ক্ষতি হওয়ায় এটি পুনরায় নির্মাণ করা হয়। অসম সরকার এই ভবনটির পুনরায় নির্মাণ করার দায়িত্ব নেন। পূর্বের ভবনটির স্থানে নতুন ভবনটি নির্মাণ করা হয়।
২০১১ সালের ১১ জানুয়ারিতে অসমের মুখ্যমন্ত্রী তরুণ গগৈ উদ্বোধন করেন। সাথে অসম সরকার এই ভবনটিকে চন্দ্রকান্ত সন্দিকৈ ঐতিহ্য ভবন বলে নামকরণ করেন। তরুণ গগৈ সঙ্গে বলেন যে, "রাধাকান্ত সন্দিকৈ সেই সময় অসমীয়া সংস্কৃতি ও সাহিত্যের প্রয়োজনীয়তার কথা বুঝেছিলেন। সেজন্য, ১৯২৬ সালে রাধাকান্ত সন্দিকৈ অসম সাহিত্য সভাকে এই ভবনটি দান করেন।"
হলিউড ফরেন প্রেস অ্যাসোসিয়েশন
হলিউড ফরেন প্রেস অ্যাসোসিয়েশন (; সংক্ষেপে এইচএফপিএ) হল মার্কিন যুক্তরাষ্ট্রের বিভিন্ন গণমাধ্যম, যেমন - সংবাদপত্র, ম্যাগাজিন ও বই প্রকাশনা, টেলিভিশন ও বেতার সম্প্রচারের সাথে জড়িত সাংবাদিক ও আলোকচিত্রীদের একটি অলাভজনক সংগঠন। এইচএফপিএতে ৫৫টি দেশের ৯০ জন সদস্য রয়েছে। এটি প্রতি বছর জানুয়ারি মাসে লস অ্যাঞ্জেলেসে বার্ষিক গোল্ডেন গ্লোব পুরস্কারের আয়োজন করে, যেখানে চলচ্চিত্র ও টেলিভিশনে এবং বিনোদনের ক্ষেত্রে উল্লেখযোগ্য অবদানকারীদের সম্মাননা প্রদান করে থাকে।
ধোদর আলি
ধোদর আলি পথটি গোলাঘাট জেলা কমারগাঁও থেকে দক্ষিণ-পূর্বে গিয়ে গোলাঘাট শহরের মধ্য দিয়ে কমার-বন্ধা হয়ে তিতাবর, মরিয়নি দিয়ে নামরূপের কাছে জয়পুরে সংযুক্ত হয়েছে। এই পথটির দৈর্ঘ্য প্রায় ২১২ কিঃমিঃ। এই পথটি উজনি অসমেরর চারটি জেলার মধ্য দিয়ে গেছে।
কথিত আছে যে, রাজগৃহের দায়িত্ব থেকে হাত সসরানোর জন্য ধোদর ভাও ধরা গোঁসাই ও ভকতকে ধরে এনে এই পথটি সাজানো হয়েছিল। সেজন্য এই পথটির নাম ধোদর আলি দেয়া হয়।
১৬৮১-১৬৯৫ সালের সময়কালে আহোম স্বর্গদেউ গদাধর সিংহের রাজত্বে এই আলিবাটটি নির্মাণ করা হয়েছিল। পরে আহোম রাজা প্রতাপ সিংহ পথটিতে ডরিকা নদীর ওপর একটি সেতু নির্মাণ করান। সেতুটি ৯০৪ ফুট দীর্ঘ (২৭৬ মিটার), ১৮ ফুট চওড়া (৪.৯ মিটার), আরু ১৬ ফুট উঁচু (৪.৯ মিটার)। ডরিকার সেতুটি শিবসাগরকে নিকটস্থ সোণারি শহরের সাথে সংযোগ করেছে।
মালৌ আলি
মালৌ আলি হচ্ছে অসমের যোরহাট জেলার একটা পথ। এই পথটি ১৭৯৫-১৮১৮ সালে আহোম স্বর্গদেউ কমলেশ্বর সিংহ নির্মাণ করিয়েছিলেন। এই পথটি যোরহাট জেলার পশ্চিমের বহু গ্রামকে যোরহাট শহরের সাথে সংযুক্ত করেছে।
মালৌ আলি নামটি মণিপুরি শব্দ মঙ্গলুর থেকে উৎপত্তি হয়েছে। একজন আহোম রাজা এক মণিপুরের রাজকুমারীকে বিয়ে করেছিলেন। সেই রারাজকুমারীর সাথে বহু মণিপুরী লোক যোরহাটে এসেছিল। তাদেরকে মালৌ নামক স্থানে থাকার সুবিধা করে দেয়া হয়েছিল।
নোমোফোবিয়া
নোমোফোবিয়া (ইংরেজি: "Nomophobia") হচ্ছে সেলুলার ফোনের সংস্পর্শ থেকে দূরে থাকার ভয়ঙ্কর একটি ফোবিয়ার প্রস্তাবিত নাম। যাইহোক, এটা যুক্তিযুক্ত যে "ফোবিয়া" শব্দটির অপব্যবহার করা হচ্ছে এবং বেশিরভাগ ক্ষেত্রেই এটি একটি উদ্বেগ ব্যাধি।
যদিও নোমোফোবিয়া বর্তমান ডায়াগনস্টিক এবং মানসিক রোগের স্ট্যাটিস্টিক্যাল ম্যানুয়াল অফ মেন্টাল ডিসঅর্ডারএ নেই, তবে পঞ্চম সংস্করণ (ডিএসএম-৫) এ এটি একটি "নির্দিষ্ট ভীতি" হিসাবে প্রস্তাবিত হয়েছে, ডিএসএম-৪ এ প্রদত্ত সংজ্ঞাগুলির উপর ভিত্তি করে। বিয়ানচি এবং ফিলিপস (২০০৫) অনুসারে কিছু মানসিক কারণ মোবাইল ফোনের অতিরিক্ত ব্যবহারের সাথে জড়িত। এই মানসিক কারণ গুলোর মধ্যে কম আত্মসম্মান (যখন আশ্বস্ত ব্যক্তিরা অনুপযুক্ত উপায়ে মোবাইল ফোন ব্যবহার করে) এবং বহির্মুখী (এক্সট্রোভার্ট) ব্যক্তিত্ব (যখন স্বাভাবিকভাবেই সামাজিক ব্যক্তিরা মোবাইল ফোনের অতিরিক্ত ব্যবহার করে) অন্তর্ভুক্ত থাকতে পারে। সামাজিক ফোবিয়া বা সামাজিক উদ্বেগ ব্যাধি, সামাজিক উদ্বেগ এবং প্যানিক ডিসঅর্ডারের সম্ভাব্য প্রার্থীদের সাথে অন্যতম অন্তর্নিহিত এবং পূর্বের মানসিক ব্যাধিগুলির কারণে মনস্তাত্ত্বিক উপসর্গগুলিও হতে পারে।
""No Mo"bile "Phobia"" শব্দটির সংক্ষিপ্তরূপ "Nomophobia" শব্দ, ইউকে পোস্ট অফিসের ২০০৮ সালের একটি গবেষণার সময় তৈরি করা হয়েছিল, যিনি ইউকে-র গবেষণা সংস্থা ইউগভকে মোবাইল ফোন ব্যবহারকারীদের দ্বারা উদ্বেগযুক্ত সমস্যাগুলির মূল্যায়ন করার জন্য কমিশন করেছিলেন। গবেষণায় দেখা গেছে যে ব্রিটেনে প্রায় ৫৩% মোবাইল ফোন ব্যবহারকারী উদ্বিগ্ন হয়ে পড়ে যখন তারা "তাদের মোবাইল ফোন হারায়, ব্যাটারি বা ক্রেডিট ছাড়ায়, বা কোনও নেটওয়ার্ক কভারেজ থাকে না"। গবেষণায় ২,১৬৩ জন লোকের নমুনা থেকে পাওয়া গেছে, প্রায় ৫৮% পুরুষ এবং ৪৭% নারী ভয়াবহভাবে ভুগছেন এবং অতিরিক্ত ৯% তাদের মোবাইল ফোনে বন্ধ হয়ে যাওয়ার পরে অতিরিক্ত চাপে পড়ে। তাদের মোবাইল ফোনের ব্যবহার না করার সময় তারা উদ্বিগ্ন হওয়ার কারণগুলির মূল কারণ হিসাবে বন্ধুদের বা পরিবারের সাথে যোগাযোগ রাখাকে জরিপকৃত ৫৫% লোক উল্লেখ করেছেন। 
বর্তমানে, পণ্ডিতগণের কাছে গ্রহণযোগ্য এবং পরীক্ষামূলকভাবে প্রমাণিত চিকিত্সাগুলি তুলনামূলকভাবে নতুন ধারণার কারণে সীমিত। যাইহোক, প্রতিশ্রুতিবদ্ধ চিকিত্সার মধ্যে অন্তর্ভুক্ত জ্ঞানীয়-আচরণগত সাইকোথেরাপি, EMDR, এবং ফার্মাকোলজিক্যাল হস্তক্ষেপ সঙ্গে মিলিত। ট্র্যান্স্লিসপ্রোমাইন এবং ক্লোনজাপাম ব্যবহার করে চিকিত্সাগুলি নমুনা প্রভাবগুলি হ্রাসে সফল হয়েছিল।
গোল্ডেন গ্লোব পুরস্কার (সেরা চিত্রনাট্য)
সেরা চিত্রনাট্যের জন্য গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক পুরস্কার, যা বছরের সেরা চিত্রনাট্যের জন্য প্রদান করা হয়। ১৯৪৮ সাল থেকে এই চলচ্চিত্র পুরস্কার প্রদান করা হয়ে আসছে।
"গ্রিন বুক" (২০১৮)-এর জন্য পুরস্কার বিজয়ী পিটার ফ্যারেলি এই বিভাগে সবচেয়ে সাম্প্রতিক পুরস্কার বিজয়ী।
গোল্ডেন গ্লোব পুরস্কার (সেরা বিদেশি ভাষার চলচ্চিত্র)
সেরা বিদেশি ভাষার চলচ্চিত্রের জন্য গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক পুরস্কার, যা বছরের সেরা চলচ্চিত্র পার্শ্ব অভিনেতার জন্য প্রদান করা হয়। ১৯৪৯ সাল থেকে এই চলচ্চিত্র পুরস্কার প্রদান করা হয়ে আসছে। ১৯৮৬ সাল পর্যন্ত এটি সেরা বিদেশি চলচ্চিত্রের জন্য গোল্ডেন গ্লোব পুরস্কার নামে পরিচিত ছিল, যার অর্থ যে কোন অ-মার্কিন চলচ্চিত্রই সম্মানিত হতে পারে। ১৯৮৭ সালে এর নাম পরিবর্তন করে রাখা হয় সেরা বিদেশি ভাষার চলচ্চিত্র, যাতে অ-মার্কিন ইংরেজি ভাষার চলচ্চিত্রগুলোও সেরা চলচ্চিত্রের পুরস্কারের জন্য বিবেচিত হতে পারে।
শিনওয়ারী জেলা
শিনওয়ারী জেলা (, ) আফগানিস্তানের পারওয়ান প্রদেশের একটি অন্যতম জেলা। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।
সুরখি পারসা জেলা
সুরোখ-ও- পারসা মাঝেমধ্যে উচ্চারণ করা হয়ে থাকে সুরোখী পারসা () আফগানিস্তানের পারওয়ান প্রদেশের একটি অন্যতম জেলা। জেলাটির কেন্দ্রীয় শহর লুলিন্‌জ নামে পরিচিত এবং এটি একটি নদীর চারপাশে সবুজ উপত্যকা দ্বারা বেষ্টিত।
আয়বাক জেলা
আয়বাক জেলা আফগানিস্তানের সামাঙ্গন প্রদেশের একটি অন্যতম জেলা। এটি আইবাক শহরকে কেন্দ্র করে গড়ে উঠেছে যেটি সামাঙ্গনের প্রাদেশিক রাজধানী হিসাবে কাজ করে থাকে।
ফ্লোরা সাইনি
ফ্লোরা সাইনি (তার পর্দায় নাম আশা সাইনি নামেও পরিচিত) হলেন একজন ভারতীয় চলচ্চিত্র অভিনেত্রী এবং মডেল। তিনি মূলত তেলুগু চলচ্চিত্রে কাজ করেন; এছাড়াও তিনি কন্নড়, তামিল ও হিন্দি ভাষার বেশ কয়েকটি চলচ্চিত্রে অভিনয় করেছেন। ১৯৯৯ সালে মুক্তিপ্রাপ্ত চলচ্চিত্র "প্রেমা কোসাম"-এ অভিষেকের পর তিনি এপর্যন্ত ৫০টিরও অধিক চলচ্চিত্রে অভিনয় করেছেন; যেখানে তার বিপরীতে রজনীকান্ত, বিজয়কান্ত, প্রভু, কার্তিক, বালকৃষ্ণ, ভেঙ্কটেশ, জগপতী বাবু এবং রাজশেখরের মতো অভিনেতারা অভিনয় করেছেন
মোহাম্মদ জহুর খৈয়াম
মোহাম্মদ জহুর "খৈয়াম " হাশমি, বিশেষভাবে সুপরিচিত খৈয়াম নামে, একজন ভারতীয় সঙ্গীত পরিচালক এবং ব্যাকগ্রাউন্ড স্কোর সংগীতকার যিনি তার কর্মজীবনের চার দশক (১৯৫৩-১৯৯০) পর্যন্ত বলিউড পাড়ায় অবদান রেখেছেন।
তিনি শ্রেষ্ঠ সঙ্গীত বিভাগে ১৯৭৭ সালে কাভি কাভি চলচ্চিত্র, ১৯৮২ সালে উমরো জান চলচ্চিত্র এবং ২০১০ সালের আজীবন সম্মানাসহ মোট তিনবার ফিল্মফেয়ার পুরস্কার জিতে নেন। তিনি ২০০৭ সালে সঙ্গীত নাটক একাডেমী কর্তৃক সৃজনশীল সঙ্গীতে অবদান রাখার জন্য পুরস্কার লাভ করেন। এছাড়াও ভারতীয় জাতীয় সঙ্গীত একাডেমী কর্তৃক নাচ এবং থিয়েটারে অবদান রাখার সুবাদে বিশেষভাবে সম্মানিত হন। তিনি ২০১১ সালে ভারত সরকার কর্তৃক ভারতের তৃতীয় সর্বোচ্চ বেসামরিক সম্মানজনক পুরস্কার পদ্মভূষণ পুরস্কার লাভ করেন।
নিকোবর জেলা
নিকোবর জেলা পূর্ব ভারতে অবস্থিত আন্দামান ও নিকোবর দ্বীপপুঞ্জ দ্বীপরাজ্যের তথা কেন্দ্রশাসিত অঞ্চলের ৩ টি জেলার একটি৷ ১লা ভাদ্র ১৪১৩ বঙ্গাব্দে(১৮ই আগস্ট ২০০৬ খ্রিস্টাব্দে) পুর্বতন আন্দামান জেলা ভেঙে গঠন করা হয় নতুন জেলাটি৷ জেলাটির জেলাসদর কার নিকোবর অবস্থিত৷ 
নবম শতাব্দীতে আরব বেদুঈনদের কাছ থেকে সর্বপ্রথম এই দ্বীপপুঞ্জের অস্তিত্ব সম্বন্ধে জানতে পারা যায়, তারা সুমাত্রা যাত্রা করার সময় দ্বীপপুঞ্জের এই পথ ধরেই পাড়ি দিয়েছিল। সর্বপ্রথম পশ্চিমী পর্যটক মার্কো পোলো এটিকে ‘দ্য ল্যান্ড অফ হেড-হান্টারস’ রূপে আখ্যা দিয়েছিলেন। সপ্তদশ শতাব্দীর শেষের দিকে মারাঠারা এই দ্বীপপুঞ্জটিকৈ দখল করে নেয়। অষ্টদশ শতাব্দীর প্রথমার্ধে এটি বারংবার ব্রিটিশ, ডাচ ও পর্তুগীজদের বাণিজ্যিক জাহাজ দখলকারী মারাঠা নৌসেনাপতি কানহোজী আংগ্রের ঘাঁটি হিসাবে গড়ে উঠেছিল।১২৭৬ বঙ্গাব্দে (১৮৬৯ খ্রীষ্টাব্দে) ইংরেজরা নিকোবর দ্বীপপুঞ্জ দখল করে নেয় এবং ১২৭৯ বঙ্গাব্দে (১৮৭২ খ্রীষ্টাব্দে) এই নিকোবর দ্বীপপুঞ্জকে একটি একক প্রশাসনিক ইউনিট গঠনের জন্য আন্দামানের সঙ্গে যুক্ত করে দেওয়া হয়। ১৩৪৯ বঙ্গাব্দে (১৯৪২ খ্রিস্টাব্দে) জাপানী সেনারা এই দ্বীপপুঞ্জটিকে দখল করে নেয় ও নেতাজি সুভাষচন্দ্র বসুর নেতৃত্বে আজাদ হিন্দ সরকার প্রতিষ্ঠিত হয় এবং ১৩৫২ বঙ্গাব্দে (১৯৪৫ খ্রিস্টাব্দে) বিশ্বযুদ্ধ পর্যন্ত তাদের ক্ষমতার অধীনেই থাকে। পরবর্তীকালে, ভারত ব্রিটিশদের থেকে স্বাধীনতা অর্জনের পর এই অঞ্চলের নিয়ন্ত্রণ ভারতের উপর স্থানান্তরিত করে দেওয়া হয়।
নিকোবর দ্বীপপুঞ্জ হল ভারত মহাসাগর-এর একটি দ্বীপপুঞ্জ। এই দ্বীপপুঞ্জটি ভারতের কেন্দ্রশাসিত অঞ্চল আন্দামান ও নিকোবর দ্বীপপুঞ্জ এর অন্তর্গত। আন্দামান দ্বীপপুঞ্জ এর দক্ষিণ দিকে এই দ্বীপপুঞ্জ অবস্থিত। নিকোবর দ্বীপপুঞ্জ সুমাত্রা দ্বীপ থেকে ১৫০ কিলোমিটার (৯৩ মা) উত্তর দিকে ও থাইল্যান্ড আন্দামান সাগর দ্বারা এই দ্বীপপুঞ্জ থেকে পৃথক। ভারতীয় উপমহাদেশ বা দক্ষিণ এশিয়া থেকে এই দ্বীপপুঞ্জ প্রায় ১,৩০০ কিলোমিটার (৮১০ মা) দক্ষিণ-পূর্বে অবস্থিত এবং বঙ্গোপসাগর দ্বারা পৃথক।
জেলাটির আয়তন ১৮৪১ বর্গ কিমি৷ রাজ্যের জেলায়তনভিত্তিক ক্রমাঙ্ক ৩ টি জেলার মধ্যে ৩য়৷ জেলার আয়তনের অনুপাত ঝাড়খণ্ড রাজ্যের ২২.৩২%৷ 
নিকোবর জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ৪২০৬৮(২০০১ জনগণনা) ও ৩৬৮৪২(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩ টি জেলার মধ্যে ৩য়৷ আন্দামান ও নিকোবর কেন্দ্রশাসিত অঞ্চলের ৯.৬৮% লোক নিকোবর জেলাতে বাস করেন৷ জেলার জনঘনত্ব ২০০১ সালে ২৩ ছিলো এবং ২০১১ সালে তা হ্রাস পেয়ে ২০ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার -১২.৪২% , যা ১৯৯১-২০১১ সালের ৭.২৯% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৭৭৭(সমগ্র) এবং শিশু(০-৬ বৎ) লিঙ্গানুপাত ৯৪৫৷ 
জেলাটির স্বাক্ষরতা হার ৭২.৩৩%(২০০১) তথা ৭৮.০৬%(২০১১)৷ পুরুষ স্বাক্ষরতার হার ৭৮.০৮%(২০০১) তথা ৮৩.৩৬%(২০১১)৷ নারী স্বাক্ষরতার হার ৬৫.৫২%(২০০১) তথা ৭১.০৬% (২০১১)৷ জেলাটিতে শিশুর অনুপাত সমগ্র জনসংখ্যার ১১.৯১%৷
তালড্যাংরা বিধানসভা কেন্দ্র
তালড্যাংরা (বিধানসভা কেন্দ্র) ভারতীয় রাজ্য পশ্চিমবঙ্গের বাঁকুড়া জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৫১ নং তালড্যাংরা বিধানসভা কেন্দ্রটি বিবার্দা, ফুলমতি, হারমাস্রা, খালগ্রাম, পাঞ্চমুরা এবং তালড্যাংরা গ্রাম পঞ্চায়েত গুলি তালড্যাংরা সমষ্টি উন্নয়ন ব্লক এবং ব্রজরাজপুর ও গৌরবাজার গ্রাম পঞ্চায়েত গুলি ইঁদপুর সমষ্টি উন্নয়ন ব্লক এবং সিমলপাল সমষ্টি উন্নয়ন ব্লক গুলির অন্তর্গত।
তালড্যাংরা বিধানসভা কেন্দ্রটি ৩৬ নং বাঁকুড়া লোকসভা কেন্দ্র এর অন্তর্গত।
২০০৬, ২০০১ এবং ১৯৯৬ সালের বিধানসভা নির্বাচনে, সিপিআই (এম) এর মনোরঞ্জন পাত্র তালড্যাংরা বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের মানিক মিত্রকে, তৃণমূল কংগ্রেসের দিলীপ পান্ডাকে এবং কংগ্রেসের দেবপ্রসাদ সিংহ বড়ঠাকুরকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর অমিয় পাত্র ১৯৯১ সালে কংগ্রেসের ফণী ভূষণ সিংহবাবুকে এবং ১৯৮৭ সালে কংগ্রেসের অমিত চ্যাটার্জীকে পরাজিত করেন। সিপিআই (এম) এর মোহিনী মোহন পান্ডা ১৯৮২ সালে কংগ্রেসের কল্যাণী প্রসাদ সিং চৌধুরীকে পরাজিত এবং ১৯৭৭ সালে কংগ্রেসের ফণী ভূষণ সিংহবাবুকে পরাজিত করেন।
১৯৭২ সালে কংগ্রেসের ফণী ভূষণ সিংহবাবু জয়ী হন। সিপিআই (এম) এর মোহিনী মোহন পান্ডা ১৯৭১ এবং ১৯৬৯ সালে জয়ী হন। কংগ্রেসের পূরবী মুখোপাধ্যায় ১৯৬৭ এবং ১৯৬২ সালে জয়ী হন। ১৯৫৭ সালে তালড্যাংরা বিধানসভা কেন্দ্রে আসন বিদ্যমান ছিল না কিন্তু পরিবর্তে বিষ্ণুপুর যৌথ আসন ছিল। কংগ্রেসের পূরবী মুখোপাধ্যায় এবং কিরণ চন্দ্র দিগার উভয়ই জয়ী হন। স্বাধীন ভারতের প্রথম নির্বাচন ১৯৫১ সালে, কংগ্রেসের পূরবী মুখোপাধ্যায় তালড্যাংরা কেন্দ্র থেকে জয়ী হন।
আব্দুল গনি (দ্ব্যর্থতা নিরসন)
আব্দুল গনি একটি নাম এর দ্বারা বুঝানো হতে পারেঃ
সুভাষগ্রাম রেলওয়ে স্টেশন
সুভাষগ্রাম রেলওয়ে স্টেশন শিয়ালদহ-বারুইপুর লাইনে অবস্থিত  কলকাতা শহরতলি রেলওয়ে জংশন স্টেশন। এটি শিয়ালদহ রেলওয়ে স্টেশন থেকে আনুমানিক ২০ কিলোমিটার (১২ মাইল) দূরে অবস্থিত। এটি পূর্ব রেল অঞ্চলের অন্তর্গত। সুভাষগ্রাম রেলওয়ে স্টেশন শিয়ালদহ রেল বিভাগের রেল স্টেশনগুলির মধ্যে অন্যতম। ৮০ জোড়াও বেশি স্থানীয় ই.এম.ইউ ট্রেন দৈনিক ভিত্তিতে রেলওয়ে স্টেশন দিয়ে চলাচল করে। স্টেশনটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলায় অবস্থিত। সুভাষগ্রাম রেলওয়ে স্টেশন সুভাষগ্রাম শহর এবং আশেপাশের এলাকাগুলিতে রেল পরিষেবা প্রদান করে।
সুভাষগ্রাম রেলওয়ে স্টেশন ২২°২৪'৫০" উত্তর থেকে ৮৮°২৬'০৩" পূর্বে অবস্থিত। সমুদ্রতল থেকে স্টেশনটির গড় উচ্চতা ৯ মিটার (৩০ ফুট)।
১৮৬২ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে সুভাষগ্রাম পর্যন্ত ১,৬৭৬ মিমি (৫ ফুট ৬ ইঞ্চি) বিস্তৃত ব্রড গেজ রেলওয়ে নির্মাণ করেছিল।
শিয়ালদহ-সোনারপুর লাইনের বিদ্যুতায়ন ১৯৬৫-৬৬ সালে ২৫ কেভি এসি ওভারহেড ব্যবস্থার সাথে সম্পন্ন হয়।
হৈচৈ
হৈচৈ ('hoichoi') হলো এসভিএফ এন্টারটেইনমেন্ট প্রাইভেট লিমিটেডের মালিকাধীনে একটি অন-ডিমান্ড ভিডিও স্ট্রিমিং প্ল্যাটফর্ম, যা ২০শে সেপ্টেম্বর, ২০১৭ নাগাদ চালু হয়। বর্তমানে হৈচৈ অ্যানড্রয়েড, আইওএস, অ্যাপল টিভি ও অ্যামাজন ফায়ার টিভিতে লভ্য। এটি বাংলার প্রথম ওভার দ্য টপ প্ল্যাটফর্ম যা বিশ্বব্যাপী বাংলা ভাষার বিষয়বস্তুর উপর দৃষ্টি নিবদ্ধ করে।
"হৈচৈ" এই পরিচিতিমুলক নামটি সর্বপ্রথম Rediffusion Y&R দ্বারা সুপারিশ করা হয়।
হৈচৈ মূলত বাংলা ভাষার চলচ্চিত্র এবং বিনোদন বিষয়বস্তুর উপর দৃষ্টি নিবদ্ধ করলেও, সমস্ত বাংলা চলচ্চিত্রগুলিতে ইংরেজি সাবটাইটেল প্রদান করে। বর্তমানে হৈচৈ প্ল্যাটফর্মে ৫০০ এর চেয়েও বেশি চলচ্চিত্র রয়েছে, যার মধ্যে ১০০ টিরও বেশি এসভিএফ প্রযোজিত চলচ্চিত্র এবং প্রায় ৪০০ টি অন্যান্য চলচ্চিত্র রয়েছে। এছাড়াও, হৈচৈতে ১০০০ টিরও বেশি বাংলা গান বিশ্বব্যাপী স্ট্রিমিঙের জন্য লভ্য। হৈচৈতে বিভিন্ন বাচ্চাদের বিষয়বস্তু রয়েছে এবং রোমাঞ্চক, নাটকীয়, ভয়ের, রোম্যান্স, কমেডি এর মতো বিভিন্ন জনর (প্রকারের) জুড়ে অরিজিনাল চলচ্চিত্র, ওয়েব সিরিজ এবং ছোট ছবিও লভ্য।
১৯শে সেপ্টেম্বর ২০১৮ এ হৈচৈ-এর প্রথম বার্ষিকী উপলক্ষে তারা "হৈচৈ সিজন ২" বলে একটি অনুষ্ঠান আয়োজিত করে যেখানে তারা তাদের আগামীদিনের পরিকল্পনাগুলি সম্পর্কে কিছুটা আলোকপাত করে জানায় যে শীঘ্রই তারা টপ-আপ কার্ডের রূপে অফলাইন পেমেন্ট দ্বারা তাদের পরিষেবায় সাবস্ক্রিপশনের জন্য ব্যবস্থা চালু করবেন। ২০১৭ জুড়ে ভালোরকমের সফলতা প্রাপ্তির পর হৈচৈ এখন স্থানীয় পেমেন্টস এর মারফত বাংলাদেশ ও মধ্যপ্রাচ্যের বাজারেও প্রবেশ করার পরিকল্পনা করছে।
এসভিএফ কর্তৃক নির্বাচিত এবং সহ-প্রতিষ্ঠাতা বিষ্ণু মোহ্তা দ্বারা সুপারিশ করা "ভিউলিফট" কোম্পানী হলো হৈচৈ-এর প্রযুক্তিগত অংশীদার, যারা প্ল্যাটফর্মটির ওটিটি স্থান নিয়ন্ত্রণ করে, তাছাড়াও সামলায় মিডিয়া ও বিনোদন বিতরণ, খরচ এবং নগদীকরণ। হৈচৈ এর অফিসিয়াল ওয়েবসাইট এবং অ্যাপ বানানো ও পরিচালনা করার দায়িত্ব এসভিএফ ২০১৬ সালের অক্টোবর মাসে "ভিউলিফট" কে দেয়।
Rediffusion Y&R হলো হৈচৈ এর সৃষ্টিসংক্রান্ত সংস্থা। সৃজনশীলতার দায়িত্ব পালন হিসেবে Rediffusion Y&R হৈচৈ এর ভিজুয়াল পরিচয় সহ বিজ্ঞাপন প্রচারগুলি সামলায়।
হৈচৈ এর লক্ষ্য হলো বিশ্বব্যাপী ২৫০ লক্ষ বাঙালি দর্শকদের কাছে পৌঁছানো।
ধাতু (আয়ুর্বেদ)
আয়ুর্বেদ অনুসারে ধাতু (সংস্কৃত धातु) শরীরের গঠনকারী উপাদান, আদি ও প্রাথমিক উপাদান) এর দ্বারা সাতটি মৌলিক উপাদানকে বোঝানো হয় যা শরীরের মৌলিক গঠন (এবং কার্যকারিতাকে) তৈরি করে। এই ধাতু মূলত সাতটি। সাতটি ধাতুকে একত্রে সপ্তধাতু বলা হয়ে থাকে। আয়ুর্বেদ অনুসারে এই ধাতুসমূহের গুরুত্ব অনেক। আয়ুর্বেদে বিভিন্ন ধাতুর সাথে সম্পর্কিত রোগের জন্য ভিন্ন ভিন্ন নির্দিষ্ট চিকিৎসার বিবরণ রয়েছে।
সাতটি উপাদান নিম্নরূপ:পারম্পারিক ধর্মগ্রন্থ অনুসারে এই সাতটি ধাতু ছাড়াও (সপ্তধাতু) ওজস নামে অষ্টম ধাতু রয়েছে যাকে মহাধাতুও বলা হয়।
ধাতু (বৌদ্ধ ধর্ম) - বৌদ্ধ ধর্মে ব্যবহৃত একটি শব্দ বা একটি স্তুপ, পালি ভাষায় "থ্রুপ"
দেবগড় জেলা
দেবগড় জেলা পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৬ই পৌষ ১৪০০ বঙ্গাব্দে(১লা জানুয়ারী ১৯৯৪ খ্রিস্টাব্দে) পূর্বতন সম্বলপুর জেলা থেকে নতুন জেলাটি গঠিত হয়৷ জেলাটি ওড়িশার উত্তর ওড়িশা বিভাগের অন্তর্গত৷ জেলাটির জেলাসদর দেবগড় শহরে অবস্থিত এবং দেবগড় মহকুমা নিয়ে গঠিত৷
দেবগড় ছিলো প্রাচীন বামন্ডা রাজ্যের অংশ৷ খ্রিস্টীয় একাদশ শতকে গঙ্গা রাজবংশের প্রথম রাজা সরযূ দেব শঙ্খকে নিজের রাজ্যের প্রতীক হিসাবে বেছে নিয়ে ব্রাহ্মণী নদীর তীরে নতুন রাজ্য স্থাপন করেন৷ পরবর্তীকালে দেবরাজাদের নিবাসস্থল দেবের গড় বা দেবগড় নামে পরিচিতি পায়৷
"জেলাটির উত্তরে ওড়িশা রাজ্যের সুন্দরগড় জেলা"৷ "জেলাটির উত্তর পূর্বে(ঈশান) ওড়িশা রাজ্যের সুন্দরগড় জেলা"৷ "জেলাটির পূর্বে ওড়িশা রাজ্যের অনুগুল জেলা"৷ "জেলাটির দক্ষিণ পূর্বে(অগ্নি) ওড়িশা রাজ্যের অনুগুল জেলা"৷ "জেলাটির দক্ষিণে ওড়িশা রাজ্যের অনুগুল জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের সম্বলপুর জেলা"৷ "জেলাটির পশ্চিমে ওড়িশা রাজ্যের সম্বলপুর জেলা"৷ "জেলাটির উত্তর পশ্চিমে(বায়ু) ওড়িশা রাজ্যের সম্বলপুর জেলা"৷
জেলাটির আয়তন ২৯৪০ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ১.৮৯%৷
দেবগড় জেলায় প্রচলিত ভাষাসমূহের পাইচিত্র তালিকা নিম্নরূপ -
এই জেলাতে বসবাসকারী অধিকাংশ ওড়িয়াভাষী সম্বলপুরি/কোশলি ভাষাতে সাবলীল৷
মোট জনসংখ্যা ২৭৪১০৮(২০০১ জনগণনা) ও ৩১২৫২০(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ৩০তম৷ ওড়িশা রাজ্যের ০.৭৪% লোক দেবগড় জেলাতে বাস করেন৷ জেলার জনঘনত্ব ২০০১ সালে ৯৩ ছিলো এবং ২০১১ সালে তা বৃদ্ধি পেয়ে ১০৬ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ১৪.০১% , যা ১৯৯১-২০১১ সালের ১৭.০২% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৭৫(সমগ্র) এবং শিশু(০-৬ বৎ) লিঙ্গানুপাত ৯২৭৷
জেলাটির স্বাক্ষরতা হার ৬০.৩৬%(২০০১) তথা ৭২.৫৭%(২০১১)৷ পুরুষ স্বাক্ষরতার হার ৭৩.৩৩%(২০০১) তথা ৮১.৯২%(২০১১)৷ নারী স্বাক্ষরতার হার ৪৭.১৮%(২০০১) তথা ৬৩.০৫% (২০১১)৷ জেলাটিতে শিশুর অনুপাত সমগ্র জনসংখ্যার ১২.৭৭%৷
চতুর্থ জাতীয় সংসদ সদস্যদের তালিকা
চতুর্থ জাতীয় সংসদ নির্বাচন, বাংলাদেশে ১৯৮৮ সালের ৩ মার্চ অনুষ্ঠিত হয়। নিচে নির্বাচিত সংসদ সদস্যদের তালিকা দেয়া হল।
চাঁদপুর এম.এ. খালেক মেমোরিয়াল স্কুল এন্ড কলেজ
চাঁদপুর এম.এ. খালেক মেমোরিয়াল স্কুল এন্ড কলেজ চাঁদপুর জেলার কচুয়া উপজেলার চাঁদপুর গ্রামে অবস্থিত। ২০১৭ সালে বিদ্যালয়টি কচুয়া উপজেলার মধ্যে শ্রেষ্ঠ শিক্ষাপ্রতিষ্ঠান নির্বাচিত হয়।
“আলোকিত জীবনের জন্য শিক্ষা” এই শ্লোগান নিয়ে দেশের দক্ষ মানব সম্পদ গড়ে তোলার লক্ষ্যে এলাকার কতিপয় শিক্ষানুরাগী ব্যক্তিবর্গের একান্ত প্রচেষ্টায় ১৯৭০ইং সালে চাঁদপুর গ্রামের মৃধাবাড়ীতে অল্প পরিসরে চাঁদপুর জুনিয়র স্কুল জন্মগ্রহন করার পর ১৯৭০ ইং সালে প্রথম একাডেমিক স্বীকৃতি লাভ করে। পরবর্তীতে এলাকার কতিপয় দানবীর ব্যক্তি ১.৫০ একর জমি দান করায় প্রতিষ্ঠানটি বর্তমান স্থানে স্থানান্তরিত করা হয়। ১৯৮৬ ইং সালে প্রতিষ্ঠান টি নবম শ্রেনী খোলার অনুমতি এবং চাঁদপুর উচ্চ বিদ্যালয় হিসাবে স্বীকৃতি লাভ করে। এক সময় প্রতিষ্ঠানটি আর্থিক সংকট দেখা দিলে চাঁদপুর গ্রামের বিশিষ্ট শিক্ষাবিদ প্রাক্তন এসডিইও মরহুম এম এ খালেক সাহেবের সুযোগ্য কনিষ্ঠ পুত্র বিশিষ্ঠ শিল্পপতি, শিক্ষানুরাগী ও সমাজসেবক বর্তমান সভাপতি জনাব এম এম ফজলে কাদের মুকুল প্রতিষ্ঠানটি উন্নয়নের দায়িত্ব নিজ হাতে তুলে নেন। ১৯৯৮ইং সালে প্রতিষ্ঠানটি চাঁদপুর এম এ খালেক মেমোরিয়াল হাই স্কুল নামকরণ করা হয়। বর্তমানে প্রতিষ্ঠানে মোট জমির পরিমান ২.১১ একর। কুড়েঁর ঘর থেকে বর্তমানে ১টি প্রশাসনিক ভবন সহ ৪টি একাডেমিক ভবন রয়েছে আরো ১টি একাডেমিক ভবন নির্মাণাধীন। শিক্ষা মন্ত্রনালয় ও শিক্ষাবোর্ডের অনুমতি ক্রমে ২০১০ইং সালে একাদশ শাখায় বিজ্ঞান, মানবিক, ও ব্যবসায় শিক্ষা বিভাগ চালুর মাধ্যমে স্কুল এন্ড কলেজ হিসাবে এলাকার অন্যতম শ্রেষ্ঠ শিক্ষা প্রতিষ্ঠান হিসাবে স্থান করে নিয়েছে। প্রতিষ্ঠানটি বর্তমানে সকল পাবলিক পরীক্ষায় কাংখিত ফলাফল অর্জন করে কৃতিত্বের স্বাক্ষর রেখেছে। ২০১৭ সালে প্রতিষ্ঠানটি কচুয়া উপজেলার মধ্যে শ্রেষ্ঠ শিক্ষা প্রতিষ্ঠান হিসাবে নির্বাচিত হয়। 
এইচ.এস.সি
এস.এস.সি (বিভাগ ভিত্তিক)
এস.এস.সি (গ্রেডিং ভিত্তিক)
জে.এস.সি
জুনিয়র বৃত্তি পরীক্ষার ফলাফল
বিতর্ক, স্কাউটিং, বিজ্ঞান চর্চা, সংগীত, চিত্রকলা, সাহিত্য চর্চা দিকেও প্রতিষ্ঠানের শিক্ষার্থীরা বেশ এগিয়ে রয়েছে। ১৯৯৫ সালে স্কাউটিং কার্যক্রমের সাথে যুক্ত হয় স্কুলটি। প্রয়াত স্কাউট শিক্ষক উডব্যাজার মিজানুর রহমান পাটওয়ারীর সুদক্ষ পরিচালনায় স্কুলের স্কাউট দল থেকে ২০০২-০৩ সালে দুইজন শিক্ষার্থী থাইল্যান্ডে অনুষ্ঠিত বিশ্ব স্কাউট জাম্বুরীতে অংশগ্রহণ করে। এছাড়া ২০০৪ সালে ৭ম বাংলাদেশ ও ৪র্থ সার্ক জাম্বুরীতে নয়জন শিক্ষার্থী অংশগ্রহণ করে। থানা, জেলা এবং আঞ্চলিক পর্যায়ে আন্তঃক্রীড়ায় অংশগ্রহণ করেও স্ব স্ব প্রতিভার স্বাক্ষর রাখতে সক্ষম হচ্ছে শিক্ষার্থীরা।
আদ্রিয়ান গোর
ব্রিগেডিয়ার আদ্রিয়ান ক্লিমেন্টস গোর, ডিএসও (; জন্ম: ১৪ মে, ১৯০০ - মৃত্যু: ৭ জুন, ১৯৯০) স্কটল্যান্ডের ডানুনে জন্মগ্রহণকারী বিখ্যাত ইংরেজ প্রথম-শ্রেণীর ক্রিকেট তারকা ও ব্রিটিশ সেনাবাহিনীর ঊর্ধ্বতন কর্মকর্তা ছিলেন। ব্রিটিশ আর্মির পক্ষে প্রথম-শ্রেণীর ক্রিকেট খেলেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিত ব্যাটিং করতেন আদ্রিয়ান গোর।
ব্রিটিশ সেনাবাহিনীতে কর্মকর্তা হিসেবে কাজ করতেন আদ্রিয়ান গোর। দ্বিতীয় বিশ্বযুদ্ধ চলাকালীন বীরত্বের সাথে স্বীয় দায়িত্ব পালন করেছেন তিনি। ১৯১৯ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি।
আদ্রিয়ান গোর মূলতঃ ফাস্ট মিডিয়াম বোলার হিসেবে খেলতেন। ১৯১৮ সালে কিছুটা বিলম্বে ইন-সুইং করে পূর্ণাঙ্গ বয়ষ্ক ও বিদ্যালয়ের ছাত্রদেরকে বিমোহিত করে রাখতেন। এরপূর্বে তিনি আর ক্রিকেট খেলায় অংশগ্রহণ করেননি। ঐ মৌসুমে ৭.৫১ গড়ে ৫১ উইকেট দখল করেছিলেন তিনি। ঐ মৌসুমে কোন প্রথম-শ্রেণীর ক্রিকেট খেলা অনুষ্ঠিত হয়নি। ফলশ্রুতিতে পরের বছর উইজডেন ক্রিকেটার্স অ্যালমেনাকের সংস্করণে নিয়মিতভাবে বর্ষসেরা পাঁচ ক্রিকেটার নির্বাচনে আদ্রিয়ান গোরসহ আরও চারজন সরকারী বিদ্যালয়ের ক্রিকেটারকে মনোনীত করা হয়েছিল। ১৯২১ থেকে ১৯৩২ সময়কালে মাঝে-মধ্যেই প্রথম-শ্রেণীর খেলায় ব্রিটিশ আর্মি ও অন্যান্য দলের পক্ষে খেলতেন। এ সময়কালে ৫২টি প্রথম-শ্রেণীর উইকেট পেয়েছেন গড়ে প্রায় ২২ রান খরচ করে।
এটন কলেজে অধ্যয়ন করেছেন। এ সময়েই স্বীয় ক্রিকেট প্রতিভার বিচ্ছুরণ ঘটান। এরপর স্যান্ডহার্স্টের রয়্যাল মিলিটারি কলেজে স্বল্পকাল পড়াশোনা শেষে সেকেন্ড লেফটেন্যান্ট হিসেবে কমিশন্ডপ্রাপ্ত হন।
১৭ ডিসেম্বর, ১৯১৯ তারিখে রাইফেল ব্রিগেডে যোগদান করেন তিনি। আন্তঃযুদ্ধ সময়কালের অধিকাংশ সময়ই নিজ রেজিমেন্টের ২য় ব্যাটালিয়নের দায়িত্বে ছিলেন তিনি। মূলতঃ আয়ারল্যান্ডের স্বাধীনতা যুদ্ধ চলাকালে আয়ারল্যান্ডে নিয়োজিত ছিলেন তিনি।
সেপ্টেম্বর, ১৯৩৯ সালে দ্বিতীয় বিশ্বযুদ্ধ ছড়িয়ে পড়লে আদ্রিয়ান গোরকে রাইফেল ব্রিগেডের প্রশিক্ষণ কর্মকর্তা হিসেবে দায়িত্ব প্রদান করা হয়। উইনচেস্টারের সেনা সদর দফতরে কাজ করেন। ১৯৪১ সালে গ্রীন জ্যাকেটস অফিসার ক্যাডেট ট্রেনিং ইউনিটের (ওসিটিইউ) নেতৃত্ব দেয়ার জন্যে তাঁকে মনোনীত করা হয়। এছাড়াও অস্ট্রিয়ায় অভিযান চলাকালীন সংক্ষিপ্ত সময়ের জন্যে ৬ষ্ঠ গোলন্দাজ বাহিনীর নেতৃত্বে ছিলেন।
৭ জুন, ১৯৯০ তারিখে কেন্টের সেলিঞ্জ এলাকার হর্টন প্রায়োরিতে ৯০ বছর বয়সে আদ্রিয়ান গোরের দেহাবসান ঘটে।